Γενική Απεργία την Πέμπτη 12/11 – Ποιοι απεργούν\nBy inagreece on\t Νοέμβριος 11, 2015 EΙΔΗΣΕΙΣ, ΠΟΛΙΤΙΚΗ\nΗ πρώτη 24ωρη Γενική απεργία με κυβέρνηση ΣΥΡΙΖΑ πραγματοποιείται αύριο Πέμπτη 12 Νοεμβρίου. Περιορισμένα δρομολόγια θα εκτελούν λεωφορεία, τρόλεϊ και ΗΣΑΠ, τρένα και πλοία δε θα λειτουργήσουν, ενώ απεργούν και οι δημοσιογράφοι, εκτός από όσους καλύπτουν το απεργιακό ρεπορτάζ.\nΗ ΓΣΕΕ και η ΑΔΕΔΥ καλούν στην Αθήνα στις 11 π.μ. στην πλατεία Κλαυθμώνος και στη Θεσσαλονίκη στις 10.30 π.μ. μπροστά στο Εργατικό Κέντρο.\nΤο ΜΕΤΑ (Μέτωπο Ταξικής Ανατροπής) καλεί σε προσυγκέντρωση στη συμβολή των οδών Σταδίου και Πεσμαζόγλου στις 11 το πρωί.\nΗ απεργιακή συγκέντρωση του ΠΑΜΕ ορίστηκε στις 10.30 στην πλατεία Ομονοίας και στη Θεσσαλονίκη στις 10.30 στο Άγαλμα Βενιζέλου.\nΗ Λαϊκή Ενότητα καλεί σε προσυγκέντρωση στις 10.30 στο Μουσείο (Πατησίων). Το ίδιο και η ΑΝΤΑΡΣΥΑ, ενώ την ίδια περίπου ώρα (10.30-11.00) καλούν στο Μουσείο-Πολυτεχνείο οργανώσεις της εξωκοινοβουλευτικής αριστεράς και συλλογικότητες του αναρχικού/αντιεξουσιαστικού χώρου.\nΑλλά και ο ΣΥΡΙΖΑ σε ανακοίνωση που εξέδωσε, μέσω του τμήματος Εργατικής Πολιτικής, καλεί σε συμμετοχή«στην κεντρική απεργιακή συγκέντρωση της Αθήνας στις 11.00 στην Πλατεία Κλαυθμώνος και στις αντίστοιχες κινητοποιήσεις και συγκεντρώσεις των εργαζομένων σε όλη τη χώρα».\n– Όσον αφορά τα Μέσα Μαζικής Μεταφοράς:\nΔε θα λειτουργήσουν όλη τη μέρα μετρό, τραίνα (ΟΣΕ) και Προαστιακός.\nΤα λεωφορεία και τα τρόλεϊ δε θα λειτουργήσουν από την έναρξη της βάρδιας έως τις 9:00 και από τις 21:00 έως τη λήξη της βάρδιας, ενώ ο ηλεκτρικός σιδηρόδρομος (ΗΣΑΠ) και το τραμ δε θα λειτουργούν από την έναρξη της βάρδιας έως τις 10:00 και από τις 16:00 έως τη λήξη της βάρδιας.\nΔεμένα θα παραμείνουν για όλη τη μέρα τα πλοία στα λιμάνια, καθώς η ΠΝΟ εξήγγειλε τη συμμετοχή της στην 24ωρη απεργία.\n– Με προσωπικό ασφαλείας θα λειτουργήσουν τα δημόσια νοσοκομεία την Πέμπτη, καθώς γιατροί και εργαζόμενοι στο ΕΣΥ θα συμμετάσχουν στην απεργία.\n– Οι δημοσιογράφοι θα απεργήσουν κι αυτοί, καθώς η ΠΟΕΣΥ εξήγγειλε τη συμμετοχή της στην απεργία. Η απεργία για τους δημοσιογράφους αρχίζει στις 06:00 της Πέμπτης και λήγει στις 06:00 της Παρασκευής και κηρύσσεται σε όλα ανεξαιρέτως τα έντυπα (εφημερίδες και περιοδικά), την ΕΡΤ και τα ιδιωτικά ραδιοτηλεοπτικά και διαδικτυακά ΜΜΕ, στο Αθηναϊκό – Μακεδονικό Πρακτορείο Ειδήσεων, τη Γενική Γραμματεία Ενημέρωσης & Επικοινωνίας και στα γραφεία Τύπου.\nΒέβαια, την Πέμπτη θα κυκλοφορήσουν κανονικά όλες οι εφημερίδες αλλά δε θα μεταδοθούν δελτία ειδήσεων και ενημερωτικές εκπομπές στα ραδιοτηλεοπτικά μέσα.\nΣημειώνεται ότι από την απεργία εξαιρούνται οι δημοσιογράφοι που θα καλύψουν το ρεπορτάζ των κινητοποιήσεων, ενώ στα ραδιοτηλεοπτικά μέσα και στο διαδίκτυο επιτρέπεται η μετάδοση δύο δεκάλεπτων απεργιακών δελτίων ειδήσεων, σε ώρες που θα καθορίζουν τα ίδια τα μέσα.\nΕπίσης, όλες οι εφημερίδες θα κυκλοφορήσουν κανονικά το Σάββατο, καλύπτοντας και την απεργία.\n– Στην απεργία συμμετέχει και η ΓΕΝΟΠ-ΔΕΗ καθώς και η ΠΟΕ-ΟΤΑ.\nΑΔΕΔΥ ΑΝΤΑΡΣΥΑ απεργία Γιώργος Διάκος ΓΣΕΕ ΛΑΕ ΜΕΤΑ ΠΑΜΕ ΣΥΡΙΖΑ


Το θέατρο δεν είναι επάγγελμα αλλά μια άλλη ζωή | Η Εφημερίδα των Συντακτών\nΚατερίνα Ευαγγελάτου ©ΜΑΡΙΟΣ ΒΑΛΑΣΟΠΟΥΛΟΣ\nΕΝΤΥΠΗ ΕΚΔΟΣΗ 23.02.2019, 16:50\nΔύο παραστάσεις της παίζονται με επιτυχία αυτό το διάστημα, η σεξπιρική «Κωμωδία των παρεξηγήσεων» στο θέατρο «Κατερίνα Βασιλάκου» και το αριστούργημα του Γκ. Μπίχνερ «Βόιτσεκ» στο Δημοτικό Θέατρο Πειραιά. Και στο μεταξύ ετοιμάζει τον «Αμλετ» για τον ερχόμενο χειμώνα.\nΠροηγήθηκε η «Κωμωδία των παρεξηγήσεων» του Σέξπιρ στο θέατρο «Κατερίνα Βασιλάκου» και ακολούθησε ο «Βόιτσεκ» του Μπίχνερ στο Δημοτικό Θέατρο Πειραιά, ενώ η Κατερίνα Ευαγγελάτου συνεχίζει να δουλεύει εντατικά ακόμα ένα έργο του Σέξπιρ, τον «Αμλετ», που θα παρουσιαστεί τον ερχόμενο Δεκέμβριο σ’ έναν χώρο-έκπληξη.\n«Βόιτσεκ», ένα έργο-φαινόμενο που επηρέασε καταλυτικά την παγκόσμια δραματουργία, γραμμένο έξω από κάθε φόρμα συμβατικής, γραμμικής αφήγησης. Είκοσι εννέα σύντομες, κινηματογραφικές σκηνές, γλώσσα θραυσματική, ελλειπτική.\nΟ 23χρονος Γκεόργκ Μπίχνερ δημιουργεί έναν πρωτόγνωρο δραματουργικά κόσμο με αφορμή μια γνωστή υπόθεση της εποχής του, του στρατιώτη Βόιτσεκ που σκότωσε σε μια κρίση ζήλιας την ερωμένη του. Ενα κείμενο για την υπαρξιακή μοναξιά, το κοινωνικό περιθώριο, την ανθρώπινη εκμετάλλευση που οδηγεί στον κατακερματισμό, την απομόνωση, την τρέλα, τον φόνο.\nΓια την Κατερίνα Ευαγγελάτου ο «Βόιτσεκ» είναι έργο γεμάτο σιγή και τρόμο. Συγκεντρώνει όλα όσα ονειρεύεται κανείς σε ένα έργο τέχνης.\nΑξιοποιώντας την ποιητική γλώσσα του κειμένου οικοδόμησε στη σκηνή ένα σύμπαν πέρα από τον ρεαλισμό, «σαν άγριο ουρλιαχτό μέσα στη σκοτεινή νύχτα της ύπαρξης».\n«Νομίζω πως αν δεν υπήρχε ο “Βόιτσεκ” του Μπίχνερ δεν θα υπήρχαν ο Μπρεχτ, ο Πίντερ, ο Μπέκετ, η Κέιν» μας λέει. «Ενας ευφυής 23χρονος έφερε μια ουσιαστική τομή στη δραματουργία, ανεπανάληπτη στα θεατρικά χρονικά. Το 1836 καταφέρνει να γράψει με τρόπο απρόσμενο ένα τόσο προχωρημένο για την εποχή του έργο, σκληρά ποιητικό -για μένα αυτό το στοιχείο είναι κυρίαρχο.\nΣτις πρόβες, που κράτησαν τρεισήμισι μήνες, ανακαλύπταμε συνεχώς πράγματα βαθιά κάτω από τις λέξεις. Με συγκινεί ο τρόπος γραφής, ο λόγος των προσώπων. Εργο γοητευτικό, απ’ αυτά που λες μια φορά μόνο δεν αρκεί να ασχοληθείς, που καταγίνεται με το τι μπορεί να πει η γλώσσα αλλά και η σιωπή. Σαν να γράφτηκε για εκείνα τα πράγματα που θέλεις να πεις αλλά ωστόσο αδυνατείς να αρθρώσεις».\nΗ απρόσμενη φράση του Βόιτσεκ όταν συνειδητοποιεί την απιστία: «Κάθε άνθρωπος είναι σαν μια άβυσσος. Σε πιάνει ίλιγγος να κοιτάζεις μέσα του»… Με όχημα ένα αληθινό περιστατικό ο Μπίχνερ καταφέρνει να ξύσει μεγάλα βάθη εννοιών που σχετίζονται με τον εσωτερικό άνθρωπο, τον θάνατο, την ένταση της ύπαρξης, τους στοχασμούς μέσα στους ρυθμούς της φύσης.\nΑπό την αρχή φαίνεται η οξυμένα παράξενη σχέση του ήρωα με το περιβάλλον. Νομίζει ότι τα σχήματα του μιλάνε, ότι το πώς φυτρώνουν τα μανιτάρια είναι κάποιο σήμα προς αυτόν. Αντιλαμβάνεται τις δονήσεις μ’ έναν διαφορετικό τρόπο απ' ό,τι ο μέσος άνθρωπος. Είναι ένας ποιητής.\nΟλοι οι ήρωες είναι ολομόναχοι, αβοήθητοι, φοβούνται τον θάνατο -ακόμα και τα παιδιά-, έχουν χάσει το νήμα της επικοινωνίας. Καθώς αυτό το εφιαλτικό σύμπαν μοιάζει να κατοικεί μέσα στο κεφάλι του ήρωα, δουλέψαμε πολύ με τον λόγο, μια εκφορά που κρατάει πάντα αυτό το αφύσικο μέγεθος που διαπερνά το κείμενο, την κίνηση, τη μουσική. Ολα είναι μεγεθυσμένα, παραμορφωμένα, γκροτέσκ, ενώ ένα σκοτεινό από γραφής χιούμορ διακρίνεις στον λοχαγό και τον γιατρό. Κατά τη γνώμη μου, στο επίκεντρο του ενδιαφέροντος δεν βρίσκεται το πολιτικοκοινωνικό στοιχείο, ο Μπίχνερ δεν είχε την πρόθεση να γράψει μια σοσιαλιστική τραγωδία.\n• Ωστόσο, για πολλούς μελετητές ο Βόιτσεκ θεωρείται ο πρώτος προλετάριος που εμφανίζεται στο γερμανικό θέατρο. Ενας άνθρωπος φτωχός, αποσυνάγωγος, καταπιεσμένος βάναυσα σωματικά και ψυχολογικά. Στο έργο δεν είναι έντονο το πολιτικοκοινωνικό στοιχείο;\nΦυσικά και είναι παρούσα αυτή η διάσταση. Αλλωστε είναι γνωστό ότι ο Μπίχνερ ήταν έντονα πολιτικοποιημένος. Ο ήρωας είναι θύμα εκμετάλλευσης, αντικείμενο ενός σκληρού πειράματος -έχει υπογράψει συμφωνία με τον γιατρό-, τρέφεται επί μήνες μόνο με μπιζέλια, δεν επιτρέπεται να ουρεί όποτε θέλει γιατί πρέπει να γίνουν μετρήσεις για τις συνέπειες της τροφής στον οργανισμό του, τον αναγκάζουν να κάνει δεκάδες δουλειές, τον χλευάζουν.\nΑλλά και οι θεολογικές αναφορές είναι πολλές σε συνδυασμό με μια λαϊκή γλώσσα. Η Μαρία διαβάζει τη Βίβλο, ταυτίζεται με τη Μαρία Μαγδαληνή, προσεύχεται να λυτρωθεί από την αμαρτία της.\nΟι πρωταγωνιστές του «Βόιτσεκ»\nΕνα είδος προσευχής αναγνωρίζεις και στον τρελό με τις παραβολές, τους λαϊκούς μύθους της εποχής, αλλά και στον Βόιτσεκ, σε μία από τις τελευταίες σκηνές, όταν χαρίζει τα υπάρχοντά του στον φίλο του, ό,τι είχε φυλαγμένο μέσα στη Βίβλο της μητέρας του. Ωστόσο το κοινωνικό πλαίσιο δεν είναι το κύριο.\nΠρόκειται για έργο πνευματικό, βαθύτατα φιλοσοφικό. Προσωπικά θεωρώ τον Μπίχνερ πρόδρομο του εξπρεσιονισμού και του μοντέρνου ποιητικού θεάτρου. Εχουμε δει στο θέατρο πολλές αναγνώσεις του κειμένου στην κατεύθυνση του σοσιαλιστικού ρεαλισμού. Ομως δεν μπορείς να αφήσεις έξω το φιλοσοφικό κομμάτι. Στο δικό μας ανέβασμα ο τόνος δεν πέφτει στον φτωχό, καταπιεσμένο άνθρωπο ούτε στην ερωτική αντιζηλία που τον οδηγεί στο έγκλημα. Στα μεγάλα έργα ο σκηνοθέτης μπορεί να έχει δεκάδες διαφορετικές εισόδους στο κείμενο.\n• Μία ιστορία, τέσσερα ανολοκλήρωτα χειρόγραφα, τέσσερις διαφορετικές εκδοχές, ένα θεατρικό έργο που έμεινε ημιτελές. Είκοσι εννέα σκηνές με δυνατότητα ανασύνθεσης από τον σκηνοθέτη.\nΚρατήσαμε τη μετάφραση του Σπύρου Ευαγγελάτου από την παράσταση του «Αμφιθεάτρου» το 1990, προϊόν επίπονης φιλολογικής έρευνας και πολύχρονης δραματουργικής επεξεργασίας απ’ όλα τα χειρόγραφα που βρέθηκαν, αλλά με διαφορετική παράθεση των σκηνών από όλες τις εκδοχές.\nΟ Μπίχνερ το άφησε ημιτελές όμως, όπως προκύπτει από επιστολές του, βρισκόταν πολύ κοντά στην ολοκλήρωσή του. Κάθε μελετητής, εκδότης, σκηνοθέτης, δραματουργός συνθέτει μια προσωπική εκδοχή γύρω από τη σειρά των σκηνών. Συνήθως χρησιμοποιείται το τέταρτο και τελευταίο χειρόγραφο και προκειμένου να υπάρξει συνέχεια ενσωματώνονται οι σκηνές σε σειρά από τη μέση και κάτω της πρώτης εκδοχής. Εμείς συμπεριλάβαμε και τις δύο σκηνές του τρίτου χειρογράφου, όπου στη μία εντείνεται ο βασανισμός του Βόιτσεκ, ενώ η άλλη σκηνή αποτελεί την τελευταία του έργου και της παράστασής μας.\n• Για πρώτη φορά συνεργάζεστε με τον Γιώργο Γάλλο και την Ελενα Μαυρίδου.\nΟ Γιώργος είναι ηθοποιός δοτικός, μπορεί να γίνει πολύ ρευστός, να κινηθεί σ’ ένα ευρύ πεδίο όπως ο ζητάει ο ρόλος. Με την Ελενα Μαυρίδου ήταν να δουλέψουμε μαζί στην «Αλκηστη» αλλά έμεινε έγκυος και τώρα είμαι πολύ χαρούμενη που συναντηθήκαμε. Ενας πλούσιος ψυχικός κόσμος, εξαιρετικά εύπλαστη ηθοποιός που μπορεί να κάνει καταπληκτικά πράγματα με το σώμα της.\n• Συχνά εγκαλούμε την Πολιτεία επειδή δεν διαθέτει τη βούληση και την τόλμη να προωθήσει νέους στις διευθυντικές θέσεις των καλλιτεχνικών ιδρυμάτων. Θα σας ενδιέφερε να δοκιμαστείτε σε μια τέτοια θέση;\nΘα το συζητούσα, όπως έχω κάνει και στο παρελθόν. Αρκεί να υπάρχουν εκείνες οι προϋποθέσεις που θα παρέχουν τη δυνατότητα σε διοικητικό, συνδικαλιστικό και οικονομικό επίπεδο ώστε να υλοποιείται το καλλιτεχνικό όραμα και να αμείβονται αξιοπρεπώς συντελεστές και συνεργάτες.\nΝομίζω πως χρειάζεται εθνικός σχεδιασμός για τη λειτουργία ιδρυμάτων όπως τα Κρατικά Θέατρα ή το Φεστιβάλ. Η τριετία, για παράδειγμα, δεν είναι ποτέ επαρκής χρόνος για τον καλλιτεχνικό διευθυντή γιατί δεν είναι καθαρός έτσι όπως γίνεται η αλλαγή. Δεν υπάρχει έγκαιρη πρόβλεψη, ο καλλιτεχνικός διευθυντής αναζητείται ένα μήνα πριν, κάτι που αδικεί και τον προηγούμενο και τον επόμενο αλλά και τον ίδιο τον οργανισμό.\n• Μπορείτε να φανταστείτε τη ζωή σας χωρίς θέατρο;\nΚανείς δεν ξέρει πώς τα φέρνει η ζωή αλλά, ναι, με τη θέλησή μου δεν θα το εγκατέλειπα ποτέ. Σ’ αυτή τη δουλειά υπάρχει κάτι που δεν τελειώνει ποτέ. Δεν κλείνεις το ταμείο σου στην τράπεζα και πηγαίνεις σπίτι ξέγνοιαστος αφήνοντάς τα όλα πίσω. Εδώ το θέατρο και η ζωή είναι απολύτως συνυφασμένα. Σε μόνιμη βάση παρατηρείς τον κόσμο γύρω σου, εμπνέεσαι, «κλέβεις» από τη φύση, από ανθρώπους, από την ίδια τη ζωή και την τέχνη. Ανατροφοδοτείσαι διαρκώς και κάποια στιγμή συνειδητοποιείς ότι πλέον αυτός είναι ο τρόπος του βίου σου. Ισως σε ό,τι με αφορά να έχει παίξει ρόλο το γεγονός ότι μεγάλωσα μέσα σ’ ένα θέατρο. Αυτός ο χώρος αποτελεί πηγή τεράστιας απόλαυσης.\nΤα κείμενα, πολύ σπουδαιότερα απ’ όλους εμάς που καταπιανόμαστε μαζί τους, σε συνδέουν μ’ έναν θαυμαστό πνευματικό κόσμο, στην έρευνά σου συνδιαλέγεσαι με συνεργάτες κι αυτό οδηγεί σε νέα γνώση, στην ανακάλυψη μέσων για να διηγηθείς κάτι πάνω στη σκηνή. Επίσης τα έργα σού δίνουν μια τρομερή δύναμη καθώς οι νοητικές σου ικανότητες τεντώνονται στα άκρα, η φαντασία ανοίγει όπως και οι δίαυλοι επικοινωνίας με τους ανθρώπους, το περιβάλλον. Ολα αυτά σε εξιτάρουν.\nΚι ύστερα υπάρχει η στιγμή που η δουλειά σου εκτίθεται στο κοινό. Κι αυτό το κομμάτι εμπεριέχει μια ωραία απόλαυση, ο διάλογος, ο αντίλογος, οι διαφορετικές αντιδράσεις. Στο «1984» υπήρχαν θεατές που λιποθυμούσαν, η «Κωμωδία των παρεξηγήσεων» έχει προκαλέσει συζητήσεις πάνω στη σύλληψη, την πραγμάτωση της παράστασης. Θέλω να πω ότι το θέατρο δεν είναι επάγγελμα αλλά μια ζωογόνα διαδικασία, μια άλλη ζωή.\n• Ωστόσο οι καλλιτέχνες βιοπορίζονται από αυτή τη δουλειά.\nΦυσικά, κι έτσι όπως έχουν τα πράγματα στη χώρα μας, δεν είναι εύκολο να κάνεις θέατρο. Με τον σημερινό κατώτατο μισθό σ’ αυτό το ύψος, ποιος μπορεί να βάλει εισιτήριο 30 ευρώ, τιμή αντάξια της συλλογικής δουλειάς που έχει γίνει; Πρέπει να χαμηλώσεις λοιπόν το εισιτήριο ώστε να μπορεί να έρθει το κοινό, ωστόσο όταν έχεις δεκαπέντε άτομα στη σκηνή κι άλλα δέκα ολόγυρα, κανείς δεν αμείβεται αξιοπρεπώς.\n«Νομίζω πως αν δεν υπήρχε ο “Βόιτσεκ” του Μπίχνερ δεν θα υπήρχαν ο Μπρεχτ, ο Πίντερ, ο Μπέκετ, η Κέιν»\nΕυτυχώς που πήρε πάλι μπροστά ο θεσμός των επιχορηγήσεων. Πέρα από την ενίσχυση της Πολιτείας είναι σημαντικό να αναπτυχθεί ο θεσμός της χορηγίας, να ενθαρρυνθεί η ιδιωτική πρωτοβουλία για να στηρίξει το θέατρο με φοροαπαλλαγή.\nΝα έχουμε δηλαδή πάτρωνες των τεχνών όπως συμβαίνει σ’ όλες τις μεγάλες ευρωπαϊκές πόλεις, όπως κάνουν πολλά μεγάλα ιδρύματα. Να υποστηριχτούν κάποιοι καλλιτέχνες σ’ ένα χρονικό ορίζοντα. Αυτή τη διετία αυτή η θεατρική ομάδα, την επόμενη αυτή η ορχήστρα.\n• Εχουν περάσει 12 χρόνια από την πρώτη σας σκηνοθεσία. Από την «Ερωτευμένη νεκρή» στην «Είσοδο κινδύνου» του «Αμφιθεάτρου». Πώς ήταν αυτή η διαδρομή;\nΕτσι όπως αποτυπώνεται μέσα από τη δουλειά μου. Δεν νομίζω πως έχω κάνει πολλές παραστάσεις. Ούτε είκοσι σκηνοθεσίες, ούτε δύο τον χρόνο, κι αυτό είναι συνειδητή επιλογή. Ο κάθε καλλιτέχνης έχει έναν προσωπικό ρυθμό εργασίας. Αλλος επιλέγει να είναι περισσότερο παραγωγικός μέσα στη σεζόν κι άλλος λιγότερο.\nΠροσωπικά θέλω να είμαι σε θέση να ελέγχω την ποιότητα της δουλειάς, να υπάρχει χρόνος και διαθεσιμότητα για την προετοιμασία της παράστασης ακόμα και πριν από τις πρόβες ώστε να νιώθω όσο γίνεται περισσότερο ασφαλής για το καλλιτεχνικό αποτέλεσμα.\nΚι έπειτα είναι και η αποθεραπεία μετά από κάθε δουλειά, να αδειάσει το μυαλό, να επιχειρήσεις έναν μικρό απολογισμό, να καταλάβεις τι λειτούργησε και τι δεν λειτούργησε. Εγώ τουλάχιστον έχω ανάγκη από χρόνο για σκέψη. Μετά τον «Βόιτσεκ» μεσολαβούν αρκετοί μήνες ώς τον «Αμλετ» κι αυτό μου αρέσει πολύ.\n«Χρειάζομαι χρόνο για ανασυγκρότηση»\n• Πώς διαχειρίζεται κανείς τον χρόνο μακριά από το κλίμα μιας δουλειάς με τόσο έντονους ρυθμούς, τον συγχρωτισμό με πολλούς ανθρώπους; Νιώθετε ποτέ μόνη;\nΝιώθω μόνη με τρόπο δημιουργικό, όχι στενάχωρο. Υπάρχουν στιγμές στη ζωή μας που ξέρεις ότι κάτι βαθιά προσωπικό θα το περάσεις μόνος κι αυτό δεν είναι κακό ή μίζερο, μάλλον ωφέλιμο είναι. Αλλά και δουλεύοντας μερικές φορές νιώθω τη μοναχικότητα ως πεδίο δημιουργίας, συγκέντρωσης.\nΚι επειδή το θέατρο είναι μια ομαδική συνθήκη, κι εγώ τα τελευταία χρόνια δουλεύω με μεγάλες ομάδες ετοιμάζοντας μια παράσταση, κάποτε νιώθω την ανάγκη να επιστρέψω σε εμένα, να απομονωθώ λίγο. Είναι χρήσιμο να παίρνεις χρόνο για να ησυχάσεις, να στοχαστείς, να συγκροτηθείς.\n• Στη δουλειά σας αποτυπώνεται πάντα μια ξεκάθαρη άποψη για εκείνο που στοχεύσατε να πετύχετε. Στην προσωπική ζωή ποια δύναμη σας τροφοδοτεί;\nΔεν είναι εύκολο να μιλάω για τη ζωή μου δημοσίως, πιστεύω πως η δουλειά μου είναι αυτή που πρέπει να εκτίθεται και να κρίνεται. Οι άνθρωποι που αγαπάς είναι δύναμη που σε τροφοδοτεί. Οπως ο σύντροφός μου ο Αλέξανδρος, η γιαγιά μου, με την οποία έχω σχέση ιδιαίτερη, σημαντική.\nΔεν είναι απλώς «η ηλικιωμένη γιαγιά» αλλά ένας πολύ δικός μου άνθρωπος, μια εξαιρετική συντροφιά. Μια γυναίκα με τρομερή προσωπικότητα, με σοφία ζηλευτή. Μιλάει 6 γλώσσες, ταξίδεψε 65 χρόνων στην Ινδία, έκανε γιόγκα τη δεκαετία του ’70, παρακολουθούσε πάντα τι γινόταν στον χώρο της τέχνης. Μια γυναίκα με ιδέες προχωρημένες της εποχής της. Σήμερα είναι 92 χρόνων και τους τελευταίους μήνες δεν μπορεί να περπατήσει. Τη βλέπω πολύ συχνά, της διαβάζω, μιλάμε, γελάμε, δεν έχει χάσει καθόλου το χιούμορ της.\nΜε στενοχωρεί και τη στενοχωρεί που τα δύο τελευταία χρόνια δεν μπορεί να έρθει στις παραστάσεις μου. Αυτή και ο παππούς μου, ο Θάνος Τασόπουλος, είχαν αναλάβει ένα μεγάλο κομμάτι της ανατροφής μου και του αδελφού μου. Μας είχαν εξοικειώσει με την έννοια του θανάτου, μας εξηγούσαν πως κάποτε αυτοί θα φύγουν από τη ζωή. Φυσικά κανείς δεν γίνεται να εκπαιδευτεί για το τέλος, το σοκ θα είναι πάντα εκεί, όπως και το πένθος.\nΥπάρχουν απώλειες με τις οποίες δεν συμφιλιώνεσαι, δεν συνέρχεσαι ποτέ. Αλλο να χάνεις γονιό κι άλλο αδελφό. Ξέρω πως δεν θα συνέλθω ποτέ από την απώλεια του αδελφού μου. Ενα κομμάτι μέσα μου θα παραμένει πάντα τραυματισμένο. Προχωράς όμως και κάνεις οίστρο της ζωής τον φόβο του θανάτου. Με ποίηση και έρωτα, έτσι όπως απαντάει η ανθρωπότητα αιώνες τώρα.\nINFO: Δημοτικό Θέατρο Πειραιά (Ηρώων Πολυτεχνείου και Βασ. Γεωργίου, τηλ.: 210-4143310-20). «Βόιτσεκ» του Γκεόργκ Μπίχνερ. Μετάφραση: Σπύρος Α. Ευαγγελάτος. Δραματουργία-Σκηνοθεσία: Κατερίνα Ευαγγελάτου. Κίνηση-Χορογραφία: Πατρίσια Απέργη. Σκηνικό: Εύα Μανιδάκη. Κοστούμια: Βασιλική Σύρμα. Μουσική σύνθεση: Γιώργος Πούλιος. Φωτισμοί: Ελευθερία Ντεκώ. Δραματολογική έρευνα: Ερις Κύργια. Παίζουν: Γιώργος Γάλλος, Ελενα Μαυρίδου, Σωτήρης Τσακομίδης, Χάρης Χαραλάμπους, Λευτέρης Πολυχρόνης, Γιώργος Ζυγούρης, Μιχάλης Μιχαλακίδης, Στέλιος Θεοδώρου-Γκλίναβος, Μάνος Πετράκης, Αγγελική Αναργύρου και τα παιδιά: Ιάκωβος Δουλφής, Τζώρτζης Καθρέπτης, Αλέξανδρος Καραμούζης, Νίκος Μικελάκης, Πάμπλο Σότο. Παραστάσεις: Τετάρτη 19.00, Πέμπτη και Παρασκευή 20.30, Σάββατο 18.00 και 21.00, Κυριακή 19.00


Δημοσιεύτηκε στις 08/11/2017\nΟι προφάσεις της κυβέρνησης ότι αναγκάστηκε να αποδεχτεί το Μνημόνιο κάτω... από την πίεση των πραγμάτων, ότι ήταν αναγκαίο προκειμένου να εξασφαλίσει η χώρα τα δανεικά που χρειαζόταν και ότι για όλα φταίνε οι άλλοι πάσχει ολοένα και πιο σοβαρά.\nΗ τελευταία Έκθεση της Ευρωπαϊκής Επιτροπής επισημαίνει ξεκάθαρα τις ευθύνες του σημερινού οικονομικού επιτελείου και δικαιώνει απόλυτα τις επισημάνσεις ότι η κυβέρνηση παρέλαβε ένα πρόβλημα ελλείμματος κοινό σε όλη την Ευρώπη και το μετέτρεψε σε κρίση δανεισμού, μοναδική, την ώρα εκείνη, σε ολόκληρη την Ευρώπη.\nΗ αλήθεια –και η κυβέρνηση την ξέρει πολύ καλά– είναι πως ...μπορούσε να δανειστεί –και μάλιστα με χαμηλά επιτόκια– και τον Οκτώβριο και το Νοέμβριο και το Δεκέμβριο του 2009.\nΜπορούσε με άνεση να δανειστεί και στους πρώτους μήνες του 2010, όταν τα επιτόκια βρίσκονταν στην αρχή της ανηφόρας.\nΜπορούσε να βρει διεξόδους, αλλά είχε πάρει τις αποφάσεις της από την πρώτη στιγμή που συγκροτήθηκε.\nΚαι πάνω σε εκείνες τις αποφάσεις πορευόταν, χωρίς κανένα άλλο σχέδιο.\nΤο ομολόγησε και αυτό, αλλά πολύ αργότερα.\nΤα γεγονότα από τη συγκρότηση της κυβέρνησης μέχρι την υποταγή στο Μνημόνιο μιλούν από μόνα τους.\nΕίναι, μάλιστα, εξόχως διδακτικά για όλα όσα συμβαίνουν την ώρα αυτή, αλλά και για όλα όσα εκκολάπτονται.\nΤο ιστορικό του εγκλήματος δεν μπορεί πλέον ούτε να αμφισβητείται ούτε να αγνοείται ούτε να λησμονείται.\nΠέρα, όμως, από τις ρητές διαβεβαιώσεις του πρωθυπουργού, το ενδεχόμενο προσφυγής στο ΔΝΤ αποκλειόταν και από τα πραγματικά δεδομένα, αφού η χώρα –παρά τη διεύρυνση του ελλείμματος–μπορούσε άνετα να δανειστεί από τις αγορές. Άλλωστε, ανάλογα προβλήματα ως προς το δημόσιο έλλειμμα αντιμετώπιζαν πολλές άλλες ευρωπαϊκές χώρες.\nΣχεδόν όλες είχαν πέσει έξω στις προβλέψεις τους, τόσο για την ύφεση, όσο για το μέγεθος των ελλειμμάτων.\nΑκόμη και η Ευρωπαϊκή Επιτροπή είχε αναθεωρήσει τρεις φορές έως τότε τις προβλέψεις που έκανε για ολόκληρη την Ευρώπη.\nΠαρ’ όλα αυτά, η ηγεσία της κυβέρνησης –κόντρα στους προεκλογικούς της όρκους, κόντρα στα δεδομένα και τη διεθνή εμπειρία– καταλήγει σε μια ανεξήγητη επιλογή. Αποφασίζει –και μάλιστα από την πρώτη στιγμή– να καταφύγει στο Διεθνές Νομισματικό Ταμείο.\nΣτην αρχή, ωστόσο, δεν το λέει ούτε καν στα βασικότερα από τα μέλη της. Το αποκαλύπτει, όμως, λίγο αργότερα ρητά και ξεκάθαρα ο αρμόδιος υφυπουργός Οικονομικών Φίλιππος Σαχινίδης.\nΣε συνέντευξή του στην κρατική τηλεόραση, στις 5 Μαΐου 2010, ανάμεσα στα άλλα αναφέρει:\n«Όταν ανέλαβε το ΠΑΣΟΚ τη διακυβέρνηση της χώρας, διαπίστωσε ότι η μόνη εναλλακτική επιλογή που είχε ήταν να προσφύγει στο Διεθνές Νομισματικό Ταμείο».\nΓια να μην αφήσει, μάλιστα, καμιά αμφιβολία σε ό,τι αφορά το χρόνο διαμόρφωσης και οριστικοποίησης της κυβερνητικής απόφασης, ο αρμόδιος υφυπουργός διευκρινίζει, χωρίς περιστροφές, ότι το ΔΝΤ αντιμετωπίστηκε «ως η πρώτη επιλογή και η μόνη που υπήρχε από τις 5 Οκτωβρίου».\nΜε τις πρώτες αποφάσεις της, η κυβέρνηση καταργεί σοβαρές πηγές είσπραξης πρόσθετων πόρων που είχε δρομολογήσει η προηγούμενη και αυξάνει τα έξοδα του τελευταίου τριμήνου.\nΑκυρώνει την έκτακτη εισφορά των ιδιοκτητών σκαφών αναψυχής και τις ρυθμίσεις για την τακτοποίηση ημιυπαίθριων χώρων. Αυξάνει τις δαπάνες του Προγράμματος Δημοσίων Επενδύσεων. Μοιράζει επιδόματα, αλλά αφήνει την είσπραξη των αντίστοιχων πόρων για την επόμενη χρονιά.\nΕγκαταλείπει ακέφαλους τους εισπρακτικούς μηχανισμούς και προκαλεί πλήρη κατάρρευση των κρατικών εσόδων.\nΜε τις πράξεις και τις παραλείψεις της, αντί να συγκρατήσει το έλλειμμα, το φουσκώνει τουλάχιστον κατά 2 με 3 ποσοστιαίες μονάδες.\nΣχεδόν ταυτόχρονα, ο πρωθυπουργός ελεεινολογεί την κατάσταση της οικονομίας, αλλά και την εικόνα της χώρας γενικότερα.\nΜιλά για «εκτεταμένη διαφθορά που έχει προσλάβει δια στάσεις πανδημίας», για σοβαρούς κινδύνους «χρεοκοπίας», για μια χώρα που «βρίσκεται στην Εντατική». Οι δηλώσεις του, σε συνδυασμό με την άρνηση της κυβέρνησης να πάρει μέτρα εξυγίανσης και ακόμη περισσότερο με τις αποφάσεις που φουσκώνουν, αντί να περιορίζουν το έλλειμμα, προκαλούν έντονη ανησυχία στις διεθνείς αγορές.\nΗ κρίση ελλείμματος –κρίση κοινή για ολόκληρη την Ευρώπη– μετατρέπεται σε κρίση εμπιστοσύνης, μοναδική στην Ευρώπη. Οι διεθνείς οίκοι αξιολόγησης, ο ένας μετά τον άλλο, υποβαθμίζουν την πιστοληπτική ικανότητα της χώρας και τα επιτόκια δανεισμού παίρνουν την ανηφόρα. Μέσα σε δύο μήνες, τα spreads ξεπερνούν τις 250 μονάδες βάσης.\nΣε όλο αυτό το διάστημα, μέχρι και τους πρώτους μήνες του 2010, η κυβέρνηση έχει μπροστά της μια ρεαλιστική και δοκιμασμένη συνταγή: Να δανειστεί από τις διεθνείς αγορές σε ανεκτά επιτόκια, να καλύψει τις ανάγκες της χώρας για ολόκληρο το 2010 και να ανακόψει τις ορέξεις των κερδοσκόπων.\nΑυτό, άλλωστε, είχε κάνει και η προηγούμενη, ένα χρόνο πρωτύτερα, παρόλο που οι καταστάσεις δεν ήταν το ίδιο πιεστικές.\nΣτις αρχές του χρόνου, η κυβέρνηση αναγκάζεται να εγκαταλείψει τον προϋπολογισμό που μόλις είχε ψηφίσει και να ανακοινώσει μέτρα λιτότητας. Λίγο αργότερα, στα μέσα Φεβρουαρίου, ο πρωθυπουργός δηλώνει ότι «έτσι όπως χειριστήκαμε τα οικονομικά μάς αφαιρέθηκε ένα κομμάτι της κυριαρχίας μας». Σχεδόν ταυτόχρονα, ο υπουργός Οικονομικών παρομοιάζει με την ελληνική οικονομία με «Τιτανικό» που βουλιάζει.\nΟι αρνητικές εικόνες που εκπέμπει η ίδια η κυβέρνηση, σε συνδυασμό με τις συζητήσεις για τη δημιουργία Ευρωπαϊκού Μηχανισμού Στήριξης και τις γερμανικές αντιδράσεις, ανεβάζουν ακόμη περισσότερο τα spreads.\nΣτις αρχές Μαρτίου –υποκύπτοντας σε νέο τελεσίγραφο των Βρυξελλών– η κυβέρνηση ανακοινώνει νέα εισπρακτικά και περιοριστικά μέτρα. Δεν φαίνεται, ωστόσο, να πείθει κανέναν και το κόστος του δανεισμού συνεχίζει τη δραματική ανηφόρα.\nΤα σενάρια χρεοκοπίας πανικοβάλλουν τον κόσμο, χιλιάδες καταθέτες αναζητούν τραπεζικά καταφύγια στο εξωτερικό και η κατάσταση επιδεινώνεται ραγδαία.\nΣτο μεταξύ, η προσπάθεια δημιουργίας Ευρωπαϊκού Μηχανισμού Στήριξης εξακολουθεί να προσκρούει σε γερμανικές αντιρρήσεις και ο πρωθυπουργός αρχίζει να περιφέρει ανάμεσα στους εταίρους μας το «πιστόλι» του Διεθνούς Νομισματικού Ταμείου. Υποστηρίζει, καταρχάς, ότι «δεν ζητούμε από την ΕΕ χρήματα, αλλά πολιτική στήριξη».\nΘέτει, ωστόσο, σε αμφισβήτηση ο ίδιος τις διαβεβαιώσεις του, καθώς –στα μέσα Μαρτίου– αποκαλύπτει πως η κυβέρνηση είχε ήδη ξεκινήσει σχετικές συζητήσεις με το ΔΝΤ. «Συζητήσαμε», λέει, «με το ΔΝΤ και μας είπαν πως δεν θα μας ζητούσαν παραπάνω μέτρα από όσα πήραμε».\nΛίγο αργότερα κάνει ένα ακόμη βήμα, υπογραμμίζοντας –στο Υπουργικό Συμβούλιο– ότι το σενάριο της προσφυγής στο ΔΝΤ ενισχύεται εξαιτίας «εσωτερικών αντιθέσεων της Ευρωπαϊκής Ένωσης».\nΤελικά, στις 25 Μαρτίου, η ΕΕ αποφασίζει να προχωρήσει στη συγκρότηση Μηχανισμού για τη Στήριξη της Ελλάδας, αλλά το ΔΝΤ ανακοινώνει πως, εάν δεχτεί αίτημα βοήθειας, θα θέσει τους δικούς του όρους.Τα spreads συνεχίζουν την ανηφόρα.\nΣτις αρχές Απριλίου (9/4), ύστερα από κινητοποίηση Ευρωπαίων ηγετών, στελεχών της ΕΚΤ και παραγόντων του ΔΝΤ, οριστικοποιούνται οι λεπτομέρειες για το Μηχανισμό Στήριξης προς την Ελλάδα και το ύψος της βοήθειας.\nΟ πρωθυπουργός δηλώνει ότι «έχουμε πια ένα δίχτυ ασφαλείας» και ότι «το όπλο στο τραπέζι είναι πλέον γεμάτο».\nΠερίπου δέκα ημέρες αργότερα, η κυβέρνηση ξεκινά τις τελικές διαβουλεύσεις με την Ευρωπαϊ κή Επιτροπή, την Ευρωπαϊκή Κεντρική Τράπεζα και το ΔΝΤ, για την προσφυγή στον «Ευρωπαϊκό Μηχανισμό» (!).\nΟ υπουργός Οικονομικών διαβεβαιώνει ότι η έναρξη διαπραγμάτευσης δεν σημαίνει προσφυγή, αλλά ο πρωθυπουργός τονίζει προς το Υπουργικό Συμβούλιο πως, «αν το συμφέρον της χώρας επιτάσσει να χρησιμοποιήσουμε το Μηχανισμό, θα το κάνουμε χωρίς δισταγμό».\nΛίγες ημέρες αργότερα, στις 23 Απριλίου, ο πρωθυπουργός ανακοινώνει από το Καστελόριζο την απόφασή του να προσφύγει στο Μηχανισμό Στήριξης, χωρίς να κάνει καμιά αναφορά στο ΔΝΤ.\nΠαρουσιάζει την απόφασή του σαν απολύτως αναγκαία και τονίζει: «Βρισκόμαστε σε μια δύσκολη πορεία, μια νέα Οδύσσεια για τον Ελληνισμό».


Δεν δέχθηκε πιέσεις από τον δήμαρχο λέει ο επιστάτης – Pafos Live\nΚεντρική/Πάφος/Δεν δέχθηκε πιέσεις από τον δήμαρχο λέει ο επιστάτης\nΣυνεχίστηκε χθες ενώπιον του Μόνιμου Κακουργιοδικείου που συνεδριάζει στην Πάφο, η εκδίκαση της υπόθεσης των πινακίδων με την αντεξέταση του μάρτυρα κατηγορίας Χριστάκη Κυπριανού Επιστάτη του Δήμου, από τον συνήγορο υπεράσπισης της εταιρείας ΑΛΜΑ και του Διευθυντή της Σωτήρη Αντωνιάδη, Δικηγόρο Αλέξανδρο Αλεξάνδρου και τον συνήγορο υπεράσπισης του Ανδρέα Νικολάου, Δικηγόρο Κωστή Ευσταθίου.\nΟ μάρτυρας ανέφερε πως οι συγκεκριμένες εταιρείες παραβίασαν τους όρους προσφορών σε συνεργασία με τον πρώην υπάλληλο του δήμου Ανδρέα Νικολάου. Την θέση αυτή απέρριψε ο συνήγορος υπεράσπισης Αλέξανδρος Αλεξάνδρου ο οποίος είπε πως ο μάρτυρας ψεύδεται ενώπιον του Δικαστηρίου.\nΕξάλλου σε ερώτηση του δικηγόρου Κωστή Ευσταθίου αν φοβάται τον Δήμαρχο Πάφου και αν δέχεται απειλές, ο κ. Κυπριανού απάντησε πως δεν φοβάται κανέναν και πως δεν καθοδηγείται από κανέναν, αφού έχει πάρει μάλιστα δυσμενή μετάθεση από Επιστάτης των Τεχνικών Υπηρεσιών σε Επιστάτης στην Υπηρεσία Πρασίνου του Δήμου Πάφου. Όπως εξήγησε ο μάρτυρας η αντιπαράθεση του με τον Δήμαρχο Πάφου αφορούσε το θέμα της διαθεσιμότητας του Δημοτικού Γραμματέα που είχε ζητήσει μαζί με ομάδα με σχετική επιστολή που του απέστειλαν.\nΣημειώνεται πως ο Δημοτικός Γραμματέας είναι κατηγορούμενος στην 2η υπόθεση των πινακίδων του Δ. Πάφου που εκδικάζεται ενώπιον του Επαρχιακού Δικαστηρίου Πάφου. Ο κ. Κυπριανού ανέφερε πως μετά το τέλος ελέγχου που διενήργησε απομόνωσε τα τιμολόγια, τα παρέδωσε στον υπεύθυνο του και ακολούθως στην Αστυνομία. Παραδέχτηκε πως τα προβληματικά τιμολόγια που παρέδωσε ήταν λίγα σε σχέση με τον αριθμό τιμολογίων που ελέγχθηκαν στο σύνολο τους.\nΚατηγορούμενοι στην υπόθεση είναι οι διευθυντές των εταιρειών πινακίδων ΕΤΝΑ και ΑΛΜΑ, Χρίστος Ιωάννου και Σωτήρης Αντωνιάδης και ο δημοτικός υπάλληλος Ανδρέας Νικολάου. Όλοι οι κατηγορούμενοι απάντησαν μη παραδοχή στις κατηγορίες που αντιμετωπίζουν, αυτές της συνωμοσίας προς διάπραξη κακουργήματος, συνωμοσίας προς καταδολίευση, κυκλοφορία πλαστού εγγράφου, πλαστογραφία, απόσπαση χρημάτων με ψευδείς παραστάσεις, κλοπή από δημόσιο λειτουργό, κατάχρηση εξουσίας και συγκάλυψης.\nΤο Δικαστήριο όρισε την υπόθεση για συνέχιση της διαδικασίας στις 13 Μαρτίου στις 09:00 για σκοπούς αντεξέτασης του μάρτυρα από τον εκπρόσωπο της κατηγορούσας αρχής, δικηγόρο της Δημοκρατίας Ανδρέα Χατζηκύρου και με την προσκόμιση νέων μαρτύρων.\nΒαριά τιμωρία για Χολτ


Αμμαζονιος: Η Δηλητηριώδης Κισσός\nΕτσι κυλησε ο/η αμμος στις 13:37\nΈκτατο κι επίκαιρο! Η οικολογική ευαισθητοποίηση λείπει πολύ από τη νοοτροπία μας, παρόλο που η Ελλάδα σέρνεται αυτή τη στιγμή στα ευρωπαϊκά δικαστήρια, καθώς δε βάζει ένα όριο στα βιομηχανικά απόβλητα με αποτέλεσμα δεκάδες παραλίες της Κρήτης να βγαίνουν σιγά σιγά ακατάλληλες...\n3 Φεβρουαρίου 2007 - 3:01 μ.μ.\n3 Φεβρουαρίου 2007 - 7:06 μ.μ.\nΗ δηλητηριώδης περικοκλάδα σας μου φέρνει λίγο σε ψυχεδέλεια και 70s "δύναμη των λουλουδιώνε". Τι θα λέγατε να ποτίζαμε τους 300 (της βουλής, όχι του Λεωνίδα) με κανένα τριπάκι; Θα βγάζανε επιτέλους τον αληθινό τους εαυτό (ίσως λιγότερο οικολογικό απ' ό,τι περιγράφετε). Και να τιγκάραμε τους τηλεοπτικούς αγκυρανθρώπους με πρέζα; (να κόβουν ντάγκλες για κάνα τέταρτο πριν περάσουν στην επόμενη είδηση και να ζητάνε για αμοιβή από τον καναλάρχη μόνο ένα ευρώ). Τους δε παραθυροφύλακες θα τους φτυαρίζαμε με κόκα και θα τους εξοπλίζαμε με αλυσσοπρίονα για blood bath live...\n3 Φεβρουαρίου 2007 - 7:11 μ.μ.\nΣυγνώμη για την ερώτηση αλλά, είναι σίγουρο ότι τον φίλησε η κοπέλα;\nΚαλή Κυριακή! Πολύ καλό ποστ.\n4 Φεβρουαρίου 2007 - 1:40 μ.μ.\nΚαλώς τους! Πήρα τους δρόμους χτες και δεν μπόρεσα να απαντήσω.\nόπως τα λες και άλλα πόσα μπορούμε να πούμε. Σε ευχαριστώ για τα καλά σου λόγια.\nΜούσε μου keimgreek,\nχαίρομαι που σου άρεσε. Ναι είσαι καλά.\nΕίναι αλήθεια ότι η ιστορία φέρνει λίγο στο μυαλό τη seventies ρήση "χασίσι, γ@^^#σι και επιστροφή στη φύση", αλλά κι εσείς μου προτείνετε την ελληνική εκδοχή του "american psycho". Δεν είν κακό, γιατί δεν το δοκιμάζετε στο μπλογκ σας; Προσωπικά έχω προγραμματίσει άλλα λουτρά αίματος για τις επόμενες δημοσιεύσεις.\n4 Φεβρουαρίου 2007 - 1:41 μ.μ.\nκαλωσόρισες! Στο αρχικό κείμενο του keimgreek πράγματι μένουμε με την απορία ποιος/α φίλησε τον αφηγητή.Όσον αφορά το δικό μου, τι να σου πω; Λες να είχε τις ίδιες υπερφυσικές δυνάμεις και ο μαύρος με τα σι ντι;\n4 Φεβρουαρίου 2007 - 1:46 μ.μ.\nΠιστευω οτι η Δηλητιριωδης Κισσος ειναι ενα απ τα παιδια της Θεας Ντανου που αποφασισε επιτελους να εκδικηθει τους θνητους για την καταστροφη της κληρονομιας που της ανατεθηκε να προστατευει. Μας ανεχτηκε αρκετο καιρο αλλα ηρθε η ωρα να αναλαβει δραση.\nΦυλαχθειτε, ο καιρος των Ξωτικων θα ξαναερθει..πλησιαζει το πληρωμα του χρονου!\n5 Φεβρουαρίου 2007 - 3:23 π.μ.\nΒρε, τι εχθρικά βασίλεια και πράσινα άλογα είναι αυτά;\nΜου φαίνεται ότι ξεχνάς πως έχω φιλοξενούμενο στο παλάτι μου τον γιο σου...\n5 Φεβρουαρίου 2007 - 3:54 π.μ.\n5 Φεβρουαρίου 2007 - 4:32 π.μ.\nΔικο μου. Ωραιο ε? Νομιζω πως παει για κλασσικο\n5 Φεβρουαρίου 2007 - 4:33 π.μ.\nΌλα καλά. Θα προτιμούσα αντί για βόλτα στο πάρκο, πήδημα στο κενό χωρίς σκοινί.\nΚσλή σου μέρα.\n5 Φεβρουαρίου 2007 - 9:44 π.μ.\nΑπό τη μια μεριά θλίβομαι που σας βάζω ένα λινκ για να ξεστραβωθείτε κι εσείς αντί να μάθετε για το πραγματικό παρελθόν της Poison Ivy πλάθετε ιστορίες με το σαλεμένο σας μυαλό.\nΑπό την άλλη για αυτό ακριβώς το σαλεμένο μυαλό σας αγάπησα, σας εκτίμησα, σας έβαλα στα λινκ μου και τολμώ να πω ότι δις ιζ δε μπιγκίνιγκ οφ α μπιούτιφουλ φρέντσιπ.\nΖω μια εσωτερική σύγκρουση. Ας μην πω περισσότερα.\nεπειδή δηλαδή σας έδωσα το μούλικο που κάνατε με τη γυναίκα μου, για να το μεγαλώσετε, νομίζετε ότι θα μπορείτε να με εκβιάσετε κιόλας;\nΑς γελάσω: Χαχαχαχα\nκαλωσόρισες και καλημέρα. Δεν είναι καθόλου κακή η ιδέα σου, αλλά τη φυλάμε για επόμενο πολιτικό-σπλάτερ διήγημα.\n5 Φεβρουαρίου 2007 - 12:34 μ.μ.\nΔε χρειάζονται επεξηγήσεις τα κείμενά σου, αμμε. Μιλάνε μόνα τους. Είναι...γμτ, μισό να ψάξω τη λέξη στο λεξικό...νάτη! Αυθύπαρκτα!\n5 Φεβρουαρίου 2007 - 3:38 μ.μ.\nσκεφτόμουν ότι δύο ήχοι χωρίζουν τα αυθύπαρκτα από τα ανύπαρκτα. Να είσαι καλά.\n5 Φεβρουαρίου 2007 - 5:39 μ.μ.\nΠρωτοβουλία Πολιτών για τη Δίασωση του Δάσους της Ζωοδόχου Πηγής (Αναπηρικά) είπε...\nοι Πρωτόβουλοι σε χαιρετούν και σε ευχαριστούν θερμά!\nΥ.Γ. 1: (λιγότερο τυπικό...) η Χαρούλα σοκαρίστηκε με αυτά που υποτίθεται ότι κάνει ο άλλος συνάδελφος δημοσιογράφος μέσα στο μετρό...τσ τσ τσ!\nΥ.Γ. 2: Άντε.. να αποκαλύψουμε και την απίστευτη σύμπτωση που προέκυψε από τη δαιμονιώδη αμμώδη γραφίδα (ε, χμμμ πληκτρολογίδα μάλλον...): το μόνο κανάλι που ήρθαμε σε επαφή υπήρξε ...ναι ναι ναι καλώς μαντέψατε: το Telelight!\nσας περιμένουμε την Κυριακή!!!!!!!!!!!!!\n6 Φεβρουαρίου 2007 - 2:44 π.μ.\nΕμπρός για την διαρκή επανάσταση φυτών και λουλουδιών\n6 Φεβρουαρίου 2007 - 5:01 μ.μ.\nΚαλά θα ‘τανε βρε Τυχάρπαστε, γιατί αν περιμένουν από τους ανθρώπους να τα προστατεύσουν, σώθηκαν (με την έννοια του «τελειώνω»)\n6 Φεβρουαρίου 2007 - 5:50 μ.μ.


Πλαίσιο στήριξης - Ποιος φτιάχνει τις μπάλες του Mudial;\nΕπέλεξα να ασχοληθώ με αυτό το θέμα λόγω της έκτασης που έχει ακόμη και στην σημερινή εποχή. Θεωρώ ιδιαίτερα σημαντικό οι μαθητές του δημοτικού να γνωρίζουν σε βάθος το φαινόμενο της παιδικής εργασίας και εκμετάλλευσης. Έτσι, θα μπορέσουν να μάθουν τις δύσκολες καταστάσεις που βιώνουν συνομήλικοι τους στον κόσμο και ότι πράγματα που οι ίδιοι θεωρούν δεδομένα για κάποια παιδιά είναι απλώς ένα όνειρο. Κατ' επέκταση θα μπορέσουν να συγκρίνουν την καθημερινότητά τους με αυτήν που βιώνουν παιδιά σε άλλες χώρες του κόσμου.\nΤο συγκεκριμένο wiki απευθύνεται σε μαθητές Στ' Δημοτικού. Συγκεκριμένα, συνδέεται με την 4η θεματική ενότητα, στο κεφάλαιο 2 “Τα δικαιώματα του παιδιού” στο βιβλίο της κοινωνικής και πολιτικής αγωγής. Στο κεφάλαιο αυτό γίνεται αναφορά στα βασικότερα δικαιώματα των παιδιών και τους υπερασπιστές τους. Σε αυτό το σημείο θα προβληθεί το φαινόμενο της παιδικής εργασίας καθώς και άλλα παραδείγματα παραβίασης αυτών των δικαιωμάτων.\nΟι δεξιότητες που ήδη κατέχουν οι μαθητές είναι η ανάγνωση, η γραφή, η ικανότητα αντίληψης σωστού-λάθους καθώς επίσης και η ικανότητα κατανόησης μιας εικόνας ή ενός βίντεο και η χρήση υπολογιστή σε αρχάριο επίπεδο (χρήση ποντικιού, πληκτρολογίου, βασικές εντολές όπως εισαγωγή και αναζήτηση στο διαδίκτυο).Οι δεξιότητες που θα αναπτυχθούν όμως μετά την χρήση του λογισμικού είναι: να έχουν αναπτύξει οι μαθητές θετική στάση απέναντι στους υπολογιστές ως περιβάλλον εργασίας, να γνωρίζουν να τους χρησιμοποιούν ως εργαλεία αναζήτησης και επεξεργασίας των πληροφοριών,να είναι σε θέση να εντοπίζουν, να επιλέγουν και να οργανώνουν απλές πληροφορίες μέσα από μια ποικιλία πηγών χρησιμοποιώντας την τεχνολογία για να ανακοινώνουν απλά θέματα, να αναπτύξουν την ικανότητα να εργάζονται αρμονικά σε ομάδες και να αξιοποιούν τις προϋπάρχουσες γνώσεις και τις δεξιότητες για την επίτευξη συλλογικών στόχων. Τέλος, να μπορούν να αναγνωρίζουν τα δικαιώματα τους και την σπουδαιότητα να τα προστατευτούν αλλά και να μπορούν να τα ξεχωρίσουν από τις υποχρεώσεις τους.\nΗ ενασχόληση με το wiki δεν έχει ιδιαίτερες προϋποθέσεις.Αρχικά, θα πρέπει να υπάρχουν τα τεχνολογικά μέσα (υπολογιστές, πρόσβαση στο διαδίκτυο), θα πρέπει οι μαθητές να έχουν αρχάριες γνώσεις ΤΠΕ, σε περίπτωση όμως που δεν έχουν θα πρέπει ο εκπαιδευτικός να βοηθήσει αυτούς τους μαθητές ώστε να εξισωθούν οι γνώσεις του τμήματος για το αντικείμενο που τον απασχολεί. Θα πρέπει ακόμα οι μαθητές να κατανοήσουν το σκοπό του λογισμικού, δηλαδή αφού διαβάσουν και κατανοήσουν τα δικαιώματα των παιδιών που βρίσκονται στο σχολικό τους βιβλίο,να μπορούν αν διαβάσουν κάποιο παράδειγμα καταπάτησης δικαιωμάτων να βρουν ποιο δικαίωμα καταπατάται και τρόπους για την προστασία του.Επίσης, να μπορούν να διακρίνουν βασικές έννοιες όπως της υποχρέωσης και του δικαιώματος και να γνωρίζουν την έννοια της εκμετάλλευσης. Πολύ σημαντική απαίτηση να είναι οι μαθητές σε θεση να συνεργαστούν αρμονικά μεταξύ τους αξιοποιώντας τις προϋπάρχουσες γνώσεις τους αλλά και όσες τους δίνονται από το λογισμικό για την επίτευξη του συλλογικού στόχου. Γενικά, οι δραστηριότητες δίνονται σε σαφείς και απλές οδηγίες.\nΤο λογισμικό θα χρησιμοποιηθεί στο σχολείο στην αίθουσα Η/Υ στα πλαίσια του μαθήματος “Τα δικαιώματα του παιδιού” που συναντάμε στο βιβλίο της έκτης “Κοινωνική και Πολιτική Αγωγή”. Πρέπει να υπάρχει επομένως πρόσβαση σε υπολογιστές, δυνατότητα πρόσβασης στο διαδίκτυο και να διατίθονται ηχεία. Επιπλέον, ο εκπαιδευτικός θα πρέπει να έχει τις απαραίτητες γνώσεις και κατάρτιση για να αξιολογεί κατάλληλα τα ΤΠΕ ως χειραφετικά εργαλεία και να ενισχύει τους μαθητές για την σωστή χρήση τους. Η τάξη θα χωριστεί σε τρεις ομάδες και θα λειτουργήσει στα πλαίσια της ομαδοσυνεργατικής μάθησης.\nΤο wiki από την φύση του ως εργαλείο απαιτεί την χρήση ηλεκτρονικών υπολογιστών και την πρόσβαση στο διαδίκτυο.\nαναθεωρήσεις σελίδας: 0, τελευταία επεξεργασία: 17 Dec 2018 11:26


Τι αποκαλύπτει ρωσικό ντοκιμαντέρ για το σχέδιο δολοφονίας Καραμανλή! (ΒΙΝΤΕΟ) - Paraskhnio.gr\n14/07/2020 7:24 μμ\n17/10/2017 12:11 μμ\nΗ ρωσική κρατική τηλεόραση πρόβαλε ένα ντοκιμαντέρ, στο οποίο αποκαλύπτεται το σχέδιο δολοφονίας του πρώην πρωθυπουργού Κώστα Καραμανλή.\nΗ έρευνα δημοσιοποιήθηκε μέσω του δελτίου ειδήσεων του ρωσικού κρατικού καναλιού. Το δημοσίευμα υποστηρίζει πως το 2009 η ρωσική FSB αποκάλυψε συνομιλία πρακτόρων της CIA για την «εξουδετέρωση» του πρωθυπουργού Κώστα Καραμανλή από το αξίωμα του, καθώς και τον επικείμενο θάνατο του.\nTagsCIA Αλέξης Τσίπρας ΑΝΕΛ βουλευτές βουλευτής Βουλή Κυβέρνηση Κυριάκος Μητσοτάκης Κώστας Καραμανλής Μέγαρο Μαξίμου Νέα Δημοκρατία Ντοκιμαντέρ Παρασκήνια Παρασκήνιο Ρωσική τηλεόραση ΣΥΡΙΖΑ σχέδιο δολοφονίας\nΟ Πάγκαλος ξαναχτυπά: «Τουρλουμπούκι τα πρωθυπουργικά μυαλά»


Το Solana έχει κάνει ένα σταθερό ράλι την τελευταία εβδομάδα και προσπαθεί να μπει στην πρώτη πεντάδα των cρυπτο-νομισμάτων. Κατά την ώρα σύνταξης αυτού του άρθρου, το Solana διαπραγματεύεται στα $202,51 σημειώνοντας άνοδο 11% μέσα σε 24 ώρες.\nΤο Solana έχει κερδίσει τεράστια δημοτικότητα τους τελευταίους μήνες. Σε διάγραμμα από την αρχή της χρονιάς μέχρι και σήμερα, το SOL έχει καταγράψει εκπληκτική απόδοση, πιο συγκεκριμένα η τιμή του έχει ανέβει κατά 113 φορές. Με αυτή την κίνηση, το SOL κατάφερε να ξεπεράσει την κρίσιμη αντίσταση των $195. Αυτό επιβεβαιώνει μια ισχυρή bullish τάση και το γεγονός ότι οι αγοραστές δεν ανησυχούν για οποιαδήποτε καθοδική πίεση.\nΔηλώσεις του Nick Spanos\nΜιλώντας στο Forbes, ο Nick Spanos, συνιδρυτής της Zap, δήλωσε ότι οι μεσοπρόθεσμες προοπτικές για το Solana εξακολουθούν να είναι άγονες. Ο Spanos ανέφερε ότι το Solana έχει προσελκύσει αρκετούς νέους επενδυτές τις τελευταίες εβδομάδες, με τον αριθμό των ενεργών κατόχων token να αυξάνεται σημαντικά. Επίσης πρόσθεσε:\n“Με το RSI του token να αιωρείται γύρω από το επίπεδο 55-60, δεν υπάρχει καμία ένδειξη ότι το SOL είναι υπεραγορασμένο και ότι θα μπορούσε να είναι πάρει μια πορεία διόρθωσης. Εάν το RSI συνεχίσει να αυξάνεται και υπερβεί τα 70, αυτό θα υποδήλωνε ότι το SOL έχει υπεραγοραστεί και είναι δυνητικά υπερεκτιμημένο, τουλάχιστον βραχυπρόθεσμα”.\nΜαζί με το Chainlink και το Solana απέφυε την πρόσφατη διόρθωση της αγοράς, ενώ συνέχιζε την ανοδική του πορεία. Η blockchain πλατφόρμα του Solana αναδεικνύεται ως μια κορυφαία επιλογή για τους νέους παίκτες στην DeFi αγορά, καθώς συνεχίζει να κλέβει από το μερίδιο αγοράς του Ethereum.\nΜαζί με το Cardano, το Solana είναι ένας από τους τρομερούς ανταγωνιστές του Ethereum στη λίστα των δέκα πρώτων. Μπορούμε να περιμένουμε ότι το SOL θα ξεπεράσει το ρεκόρ όλων των εποχών των $212.\nThe post Το Solana ξεπερνά τα $200 με στόχο νέο υψηλό appeared first on MoneyPro.GR.\nfrom MoneyPro.GR https://ift.tt/3BgE7lT


dytikosaxonas: ΠΑΤΡΑ : Στεργίου: Κλείνουμε το "Ναύτ-οικο" προληπτικά\nΠΑΤΡΑ : Στεργίου: Κλείνουμε το "Ναύτ-οικο" προληπτικά\nΘετικός στον κορονοϊό βρέθηκε υπάλληλος του εστιατορίου "Ναύτ-οικο", ο οποίος βέβαια είχε διακόψει την εργασία του από την περασμένη Κυριακή.\nΜε πρωτοβουλία της επιχείρησης, το κατάστημα θα μείνει κλειστό για τις επόμενες τρεις ημέρες.\nΟ πρόεδρος του ΣΚΕΑΝΑ και ιδιοκτήτης του "Ναύτ-οικο" ανακοίνωσε στο facebook:\nΣήμερα το πρωί ενημερωθήκαμε ότι εργαζόμενος στην κουζίνα, ο οποίος έχει διακόψει την εργασία του από την περασμένη Κυριακή στις 11/10/2020 βρέθηκε θετικός στον κορονοιό.\nΠαρόλο που μέχρι σήμερα με συμπληρωμένες 8 ημέρες δεν έχει παρουσιαστεί κανένα σύμπτωμα στο προσωπικό μας ή στο εγγύς οικογενειακό τους περιβάλλον, αποφασίσαμε με κάθε αίσθημα ευθύνης που μας διακρίνει και επιτάσσει η ιστορία και η διαδρομή της επιχείρησης να κλείσουμε προληπτικά.\nΚλείνουμε λοιπόν, με δική μας πρωτοβουλία για 3 ημέρες, μέχρι την Τρίτη, για να γίνει ό,τι ορίζουν τα υγειονομικά πρωτόκολλα για προστασία των πελατών μας και των εργαζομένων μας, προκειμένου το κατάστημα να είναι ασφαλές.\nΘα γίνει άμεσα προληπτική μοριακή απολύμανση και τέστ σε όλο το προσωπικό μας. Πρέπει με κάθε θυσία να διαφυλάξουμε όλοι μας, επιχειρηματίες και πολίτες, το αδιαφιλονίκητα πολυτιμότερο αγαθό που είναι η υγεία μας και οι ζωές μας.


Το τρέμουλο | Στη μέση του πουθενά\nΈχουν περάσει αρκετές εβδομάδες από την πρώτη φορά που το ένιωσα. Άρχιζε ξαφνικά σαν ελαφρύ μυρμήγκιασμα στην αριστερή πατούσα, αργά-αργά μετατρεπόταν σε τρέμουλο κι έφτανε μέχρι το γόνατο. Ύστερα από λίγο σταματούσε, έτσι ξαφνικά όπως είχε ξεκινήσει. Ήταν σαν το πόδι μου να συνδεόταν με μια περίεργη δόνηση που είχε αφετηρία κάπου βαθιά μέσα στη γη.\nΣτην αρχή δεν έδωσα σημασία. Σκέφτηκα πως ήταν κάτι παροδικό. Δε θυμάμαι πότε ακριβώς ξεκίνησα να φοβάμαι. Κατά ένα μυστήριο τρόπο πίστευα πως αυτή η δόνηση προερχόταν από κάτι κακό το οποίο πλησίαζε. Δε μπορούσα να διώξω αυτή τη σκέψη, δε μπορούσα να την αιτιολογήσω και προφανώς δεν μπορούσα να αποδείξω τίποτα, ούτε στον ίδιο μου τον εαυτό.\nΈπαψα να αναζητώ αποδείξεις από τη μέρα που συνέβη το ατύχημα· ένα πρωτόγνωρα έντονο τρέμουλο είχε αρχίσει να με ενοχλεί κι ένας συνάδελφος γύρισε κι έσπασε με το χέρι του τη τζαμαρία δίχως λόγο. Το γραφείο γέμισε αίματα. Ήταν τότε ακριβώς που το τρέμουλο σταμάτησε με μια χορτασμένη ικανοποίηση.\nΤις ημέρες που ακολούθησαν το ατύχημα, το τρέμουλο ήταν στα συνηθισμένα υποφερτά επίπεδα και η ζωή κυλούσε δίχως απρόοπτα. Προσπαθούσα να μην το σκέφτομαι, προσπαθούσα να με πείσω ότι ήταν απλώς μια σύμπτωση. Μάταιος κόπος.\nΕκείνο το πρωινό που τα φρένα ενός φορτηγού στρίγκλισαν τρομαγμένα στη λεωφόρο, που το έντονο τρέμουλο γουργούρισε σαν ευτυχισμένη γάτα κι αποκοιμήθηκε ενώ όλοι οι διερχόμενοι κοιτούσαμε τον αιμόφυρτο νεαρό στο δρόμο, κατάλαβα μια και καλή πως δεν υπήρχαν συμπτώσεις.\nΜερικά ακόμα ατυχήματα έδιωξαν και τους τελευταίους μου δισταγμούς. Η απόφαση ήταν δύσκολη αλλά ήταν το μόνο που μπορούσα να κάνω. Βρήκα τους κατάλληλους ανθρώπους κι ευτυχώς δεν πόνεσα καθόλου. Πρέπει να ομολογήσω πως ακόμα δεν έχω συνηθίσει το δεκανίκι, και πολλές φορές ξεχνώ πως το αριστερό μου πόδι είναι λειψό. Τουλάχιστον όμως ησύχασα· τόσες μέρες χωρίς τρέμουλο και χωρίς ατυχήματα.\nΜέχρι χθες που πήγα στο κρεοπωλείο. Το τρέμουλο εμφανίστηκε ίδιο κι απαράλλαχτο στο δεξί μου πόδι, ο άτυχος υπάλληλος δεν έσπρωξε μόνο μοσχαρίσιο κρέας στη μηχανή του κιμά, κι εγώ ένιωθα το πόδι μου να ηρεμεί ενώ εκείνος ούρλιαζε ακρωτηριασμένος.\nΔε θεωρώ πως υπάρχει λόγος να περιμένω να συμβούν κι άλλα ατυχήματα. Ήδη περνάω μπροστά από ιατρικά καταστήματα και το βλέμμα μου σταματάει σε αναπηρικά καροτσάκια. Οι κατάλληλοι άνθρωποι υπάρχουν κι είμαι σίγουρος πως ούτε αυτή τη φορά θα πονέσω. Μακάρι όμως να μπορούσα να βεβαιωθώ πως έτσι θα σταματήσει για πάντα.\nThis entry was posted on Κυριακή 18 Σεπτεμβρίου 2011 at 17:49 and is filed under Γιατρέ μου!, Φόβος και τρόμος.\tYou can follow any responses to this entry through the RSS 2.0 feed.


Πρόσβαση προς Γ' Βιομηχανική Ύψωνα - Ένα πάγιο αίτημα του δήμου, της ΟΕΒ και του ΚΕΒΕ παίρνει πορεία υλοποίησης\n12:28 PM Κανονικά λειτουργεί η Μονάδα Αιμοκάθαρσης,\n12:25 PM Στο νοσοκομείο ο Μπόρις Τζόνσον\nΠρόσβαση προς Γ' Βιομηχανική Ύψωνα - Ένα πάγιο αίτημα του δήμου, της ΟΕΒ και του ΚΕΒΕ παίρνει πορεία υλοποίησης\tFeatured\nΜετά από σύσκεψη που πραγματοποιήθηκε στα γραφεία του Υπουργείου Ενέργειας, Εμπορίου και Βιομηχανίας αποφασίστηκε όπως προωθηθεί το έργο διάνοιξης πρόσβασης από την οδό Πατριάρχη Ιεροσολήμων προς την Γ' Βιομηχανική και έχουν τεθεί πλεόν τα χρονοδιαγράμματα επί χάρτου.\nΣύμφωνα με τον Δήμαρχο Ύψωνα Παντελή Γεωργίου, πρόκειται για ένα έργο που θα λύσει οριστικά το σοβαρό πρόβλημα ασφάλειας που υπάρχει σήμερα εντός της οικιστικής περιοχής του Αγ. Σιλά λόγω διέλευσης βαρέων οχημάτων και θα διασφαλίζει την εύκολη πρόσβαση από και προς την Γ' Βιομηχανική Περιοχή.\nΌπως επισήμανε ο δήμαρχος, για την υλοποίηση του έργου θα συνεργαστούν Δήμος Ύψωνα, Υπουργείο Ενέργειας, Εμπορίου και Βιομηχανίας, Τμήμα Δημοσίων Έργων και Τμήμα Πολεοδομίας και η αποπεράτωση του αναμένεται εντός της επόμενης 3ετίας.\nMore in this category: « Ύψωνας: Υπογραφή συμβολαίων για ανακατασκευή πεζοδρομίων προσβάσιμα σε ΑμεΑ\t«Τραγούδησαν, Αγάπησαν, Συνεισέφεραν» οι δημότες του Ύψωνα (Φωτογραφίες) »


Τετάρτη 26/02/2020 - 18:43\nΤελευταία τροποποίηση στις 27/02/2020 - 12:39\nΜιλώντας σήμερα (26/2) στο ετήσιο συνέδριο του προγράμματος, ο υπουργός Ναυτιλίας και Νησιωτικής Πολιτικής σημείωσε ότι το LNG αποτελεί μία ήδη διαθέσιμη επιλογή περιβαλλοντικά «φιλικού» ναυτιλιακού καυσίμου\nΩς ένα φιλόδοξο και σημαντικό εγχείρημα για την προσαρμογή στις αλλαγές που επιφέρουν οι διεθνείς κανονισμοί περιορισμού του ανθρακικού αποτυπώματος της ναυτιλίας, χαρακτήρισε το Poseidon Med ΙΙ ο υπουργός Ναυτιλίας και Νησιωτικής Πολιτικής, Μ.Πλακιωτάκης, στην ομιλία του σήμερα (26/2) στο ετήσιο συνέδριο του προγράμματος.\nΣύμφωνα με τον κ. Πλακιωτάκη, είναι σημαντικό να διατηρηθεί η ανταγωνιστικότητα της ευρωπαϊκής ναυτιλίας, η οποία αποτελεί σημαντικό πυλώνας ανάπτυξης και ευημερίας, παράλληλα με την εφαρμογή των πολιτικών για την προστασία του περιβάλλοντος.\nΌπως πρόσθεσε, στην προοπτική μείωσης των εκπομπών της ναυτιλίας, η Ελλάδα προτείνει τη θέσπιση υποχρεωτικού δείκτη ενεργειακής αποδοτικότητας των πλοίων, ώστε να επιτευχθεί ο παγκόσμιος στόχος αύξησης κατά 40% την ενεργειακής αποδοτικότητας μέχρι το 2030.\nΣύμφωνα με τον κ. Πλακιωτάκη, πέρα από το γεγονός ότι είναι «φιλικό» προς το περιβάλλον, το LNG έχει ακόμη το πλεονέκτημα ότι αποτελεί μία ήδη διαθέσιμη λύση εναλλακτικού καυσίμου για πλοία. Επομένως, με δεδομένο ότι κερδίζει έδαφος στη ναυτιλία, το Poseidon Med ΙΙ, το οποίο συντονίζεται από τη ΔΕΠΑ με τεχνικό σύμβουλο τον ΔΕΣΦΑ, αποτελεί μία δυναμική πρωτοβουλία για να καταστεί η χώρα μας ανεφοδιαστικός κόμβος στην ευρύτερη περιοχή.\nΤο πρώτο LNG feeder στην Ελλάδα από τη ΔΕΠΑ\nΤο λιμάνι του Πειραιά θα εξοπλιστεί με όλες τις απαραίτητες υποδομές, ώστε να συμβάλει στη δημιουργία μίας αποτελεσματικής εφοδιαστικής αλυσίδας, σημείωσε από την πλευρά του ο YU Zeng Gang, πρόεδρος του ΟΛΠ και της Cosco. Σύμφωνα με τον κ. YU, υπάρχουν ευοίωνες προοπτικές ώστε να γίνει η Ελλάδα hub στην ανατολική Μεσόγειο, προωθώντας παράλληλα την ευρωπαϊκή περιβαλλοντική πολιτική.\nΣύμφωνα με τον Κωνσταντίνο Ξιφαρά, CEO της ΔΕΠΑ, το Poseidon Med ΙΙ «τρέχει» σε μία συγκυρία όπου η Ευρώπη θέτει τις βάσεις όχι μόνο για μείωση των εκπομπών από τη ναυτιλία, αλλά και για πλήρη ανθρακική ουδετερότητα έως το 2050, μέσω του Green Deal. Ο κ. Ξιφαράς επισήμανε ότι τον περασμένο Δεκέμβριο η εταιρεία προκήρυξε διαγωνισμό ναυπήγησης ενός πλοίου τροφοδοσίας με LNG (LNG feeder), για τον ανεφοδιασμό σκαφών που καταναλώνουν υγροποιημένο φυσικό αέριο.\nΕπομένως, σύντομα η ΔΕΠΑ θα γίνει η πρώτη ελληνική εταιρεία που θα αποκτήσει ένα πλοίο της κατηγορίας. Όπως πρόσθεσε, παρά την εν εξελίξει διαδικασία ιδιωτικοποίησης, η εταιρεία θα συνεχίσει να ενισχύει τη διείσδυση του φυσικού αερίου στη ναυτιλία, συμμετέχοντας σε ανάλογα προγράμματα.\nΑνταγωνιστική οικονομικά λύση\nΕκτός από τη μειωμένη περιβαλλοντική επιβάρυνση, ως ναυτιλιακό καύσιμο το LNG αποτελεί επίσης πολύ ανταγωνιστική οικονομικά λύση, επισήμανε ο Fernando Alejandro Kalligas Castiella, μέλος του Δ.Σ. του ΔΕΣΦΑ. Σύμφωνα με το στέλεχος του Διαχειριστή, μέρος των υποδομών small scale LNG, που δρομολογήθηκαν μέσω του προγράμματος, θα συμβάλουν παράλληλα και στην ενίσχυση της διείσδυσης του φυσικού αερίου στην Ελλάδα.\nΣτην ομιλία της, η ευρωβουλευτής της Νέας Δημοκρατίας Μαρία Σπυράκη υπογράμμισε ότι οι υποδομές φυσικού αερίου αναμένεται να παίξουν σημαντικό ρόλο ως γέφυρα προς την απανθρακοποίηση. Πρόσθεσε ότι στην 4η λίστα έργων PCI περιλαμβάνει σημαντικά πρότζεκτ , ώστε όλες οι ευρωπαϊκές χώρες να επωφεληθούν από το LNG. Ωστόσο, ήδη έχει ξεκινήσει η συζήτηση εντός Ε.Ε. ώστε προϋπόθεση για τη χρηματοδότησή τους να αποτελέσει η συνέχιση της χρήσης τους και στη μετά τα ορυκτά καύσιμα εποχή, όντα συμβατά με το υδρογόνο ή το ανανεώσιμο φυσικό αέριο.\nΤέλος, ο Γιώργος Πολυχρονίου, Συντονιστής Διευθυντής Δραστηριοτήτων Στρατηγικής, Ανάπτυξης, Διοικητικών & Πληροφορικής της ΔΕΠΑ και Project Manager του Poseidon Med ΙΙ, στην ομιλία του έκανε έναν απολογισμό του βημάτων που πραγματοποιήθηκαν μέσω του προγράμματος, ώστε να αναπτυχθεί μία βιώσιμη εφοδιαστική αλυσίδα στην περιοχή.\nPOSEIDON MED, ΔΕΠΑ, ΔΕΣΦΑ,\nΤετάρτη 26/02/2020 - 18:43\t(Τελευταία τροποποίηση στις 27/02/2020 - 12:39 )


02 Απριλίου: Αγία Μαρία η Αιγύπτια | proseuxi.gr\nΑρχική » Σημερινη Εορτη » 02 Απριλίου: Αγία Μαρία η Αιγύπτια\n1 Απριλίου 2017 - 23:45\nΗ Αγία Μαρία η Αιγύπτια τιμάται την Πέμπτη (Ε’) Κυριακή των Νηστειών και στις 1 Απριλίου\nΗ Αγία Μαρία η Αιγύπτια, καταγόταν από την Αίγυπτο. Έζησε κατά τους χρόνους του αυτοκράτορα Ιουστινιανού. Από την ηλικία των δώδεκα ετών έφυγε από το σπίτι της και για δεκαεφτά ολόκληρα χρόνια κατηφόριζε και σκότωνε ότι καλό κι ωραίο υπάρχει στην γυναίκα. Την ομορφιά της ηθικότητας, την αγνότητα…\nΜια αόρατη δύναμη την κάρφωνε στην θέση της! Κάτι την εμπόδιζε, και της ήταν αδύνατον να προχωρήσει, έκανε τρεις προσπάθειες αλλά δεν τα κατάφερνε. Τότε ήρθε η συναίσθηση και δάκρυα μετανοίας κύλησαν από τα μάτια της. Καθώς έκλαιγε έξω από το ναό είδε μια εικόνα της Παναγίας και την παρακάλεσε να την βοηθήσει να προσκυνήσει τον Τίμιο Σταυρό και έδωσε την υπόσχεση της στην Παναγία ότι δεν πρόκειται να ξανά κυλήσεις στην αμαρτία. Την παρακάλεσε δε να την βοηθήσει και να της υποδείξει ποιον δρόμο πρέπει να πορευθεί ώστε να σώσει την ψυχή της. Η Αγία Μαρία η Αιγύπτια αφού προσκύνησε τον Τίμιο Σταυρό άκουσε μια φωνή που την προέτρεπε να πάει στον Ιορδάνη τον ποταμό και να αγωνιστεί ώστε να σώσει την ψυχή της.\nΣτον Ιορδάνη ποταμό η Αγία Μαρία η Αιγύπτια ασκήτεψε σαράντα επτά χρόνια.\nΈζησε εκεί αγωνιζόμενη με τους λογισμούς και τους πειρασμούς που της έφερνε ο σατανάς. Όμως, όταν ερχόταν κάποιος λογισμός μέσα της, έπεφτε στην γη, την έβρεχε με δάκρυα και δεν σηκωνόταν από τη γη «ἕως ὅτου τὸ φῶς ἐκεῖνο τὸ γλυκὺ περιέλαμψεν καὶ τοὺς λογισμοὺς τοὺς ἐνοχλοῦντας μοὶ ἐδίωξεν». Συνεχώς προσευχόταν στην Παναγία, την οποία είχε εγγυήτρια της ζωής της μετανοίας που έκανε. Το ιμάτιο που είχε από τα τόσα χρόνια ασκήσεως σχίστηκε και καταστράφηκε έτσι απέμεινε γυμνή. Έτσι καιγόταν από τον καύσωνα και υπέφερε από το κρύο, όμως με την Χάρη του Θεού και την προστασία της Παναγίας υπέμεινε και έμεινε στέρεα στον αγώνα της. Λόγω της μεγάλης πνευματικής της καταστάσεως στην οποία έφθασε η Αγία Μαρία η Αιγύπτια, έλαβε από τον Θεό το διορατικό χάρισμα.\nΟ Αββάς χάρηκε πολύ γιατί νόμιζε βρήκε κάποιο μεγάλο ασκητή της ερήμου και ήθελε να τον ευλογήσει. Άρχισε τότε ο Αββάς να τρέχει για να προλάβει τον ασκητή. Ο ασκητής αυτός ήταν η Αγία Μαρία η Αιγύπτια η οποία μόλις αντιλήφθηκε τον Αββά λόγω της γύμνιας της άρχισε να τρέχει. Όμως ο Αββάς καθώς ήταν γέρος στην ηλικία δεν μπορούσε να τρέξει, έτσι άρχισε να κλαίει και να φωνάζει στην προς τον ασκητή ότι ήθελε την ευλογία του.\nΈτσι η αγία σταμάτησε να τρέχει και αποκάλυψε στον Αββά ότι είναι γυναίκα γυμνή και έχει ακάλυπτα τα μέλη του σώματός της. Τον παρακάλεσε, αν θέλει, να της δώσει την ευχή του και να της ρίξει ένα κουρέλι από τα ρούχα του, για να καλύψει το γυμνό σώμα της. Ο Αββάς έκανε ότι του είπε και τότε εκείνη στράφηκε προς αυτόν. Ο Αββάς αμέσως γονάτισε για να λάβει την ευχή της, ενώ το ίδιο έκανε και εκείνη. Η Αγία Μαρία η Αιγύπτια κατόπιν εξομολογήθηκε όλη την ζωή της στον Αββά. Του ζήτησε την επόμενη χρονιά την Μεγάλη Πέμπτη να πάρει μαζί του τα Άχραντα Μυστήρια και να πάει εκεί να την κοινωνήσει. Κατόπιν ο Αββάς Ζωσιμάς επέστρεψε στο μοναστήρι χωρίς να πει σε κανένα τι ακριβώς συνάντησε.\nΈπειτα με συγκίνηση ο σεβάσμιος Γέροντας Ζωσιμάς άρχισε να σκάβει τον τάφο της Αγίας. Δυσκολευότανε όμως πολύ. Δεν είχε κανένα εργαλείο για σκάψιμο, παρά μόνο ένα μικρό ξύλο Εξ άλλου ήτανε πολύ γέρος και δεν είχε δυνάμεις. Κοίταξε ακίνητος το λιοντάρι, που τον πλησίαζε. Εκείνο πέρασε δίπλα του, χωρίς καθόλου να τον αγγίξει και πλησίασε το λείψανο της Αγίας. Πήγε κοντά στα πόδια της κι άρχισε να γλείφει τα ίχνη της. Λαμβάνοντας ο Αββάς θάρρος από το ήμερο του λιονταριού, το παρακάλεσε να σκάψει αυτό το ίδιο τον λάκκο, για να ενταφιασθεί το ιερό λείψανο της Αγίας Μαρίας, επειδή εκείνος αδυνατούσε. Το λιοντάρι υπάκουσε. «Εὐθὺς δὲ ἅμα τῷ σώματι θαπτόμενο», δηλαδή με τα μπροστινά του πόδια άσκαψε το λάκκο, όσο έπρεπε, για να ενταφιασθεί το σκήνωμα της Αγίας Μαρίας.\nΣτο πρόσωπο της Αγίας Μαρίας της Αιγύπτιας βλέπουμε τον άνθρωπο που αναζητά την ηδονή και κυνηγά τους ανθρώπους για την ικανοποίησή τους, αλλά όμως με τη Χάρη του Θεού μπορεί να εξαγιασθεί τόσο πολύ, ώστε να φθάσει στο σημείο να την κυνηγούν οι Άγιοι για να λάβουν την ευλογία της και να ασπασθούν το τετιμημένο της σώμα, καθώς επίσης να τη σέβονται και τα άγρια ζώα.\nΗ Εκκλησία μας εορτάζει την μνήμη της Αγίας Μαρίας της Αιγύπτιας την Πέμπτη Κυριακή των Νηστειών και την 1η Απριλίου.\nΑγία Αγία Μαρία η Αιγύπτια Απολυτίκιον Σημερινή Εορτή


Κώτσιος: «Έχουμε μεγάλους στόχους σαν ομάδα» | ΟΦΗ, OFI :: Gentikoule\nΠοδόσφαιρο —30/10, 15:11\nΚώτσιος: «Έχουμε μεγάλους στόχους σαν ομάδα»\n«Ο ΟΦΗ ειναι η μεγάλη ομάδα και θα παίξει για τη νίκη στο παιχνίδι με τον Κισσαμικό» ανέφερε ο Ηλίας Κώτσιος, για την πρεμιέρα της Δευτέρας (5μμ) στο γήπεδο του Μάλεμε.\nΟ αρχηγός του ΟΦΗ, μιλώντας μετά την προπόνηση της Κυριακής (30/10), με την οποία ολοκληρώθηκε η προετοιμασία της ομάδας, για το πρώτο παιχνίδι του ΟΦΗ στο πρωτάθλημα της Football league, ανέφερε ότι:\n«Eπτέλους ξεκινάει το πρωτάθλημα. Εχουμε μεγάλους στόχους σαν ομάδα. Παίζουμε με ένα αντίπαλο που είναι οργανωμένος και είχε και πέρσι πολύ καλή παρουσία στο πρωτάθλημα της Β’ Εθνικής. Εμείς πηγαίνουμε για να κερδίσουμε, με κάθε τρόπο το παιχνίδι.\nΕλπίζω να είμαστε πιο τυχεροί απο ότι ήμασταν στο παιχνίδι με τον Απόλλωνα στο Κύπελλο, στο οποίο ήμασταν πολύ καλοί αλλά δεν πήραμε τίποτε. Ελπίζω ότι θα τα καταφέρουμε σε αυτό το παιχνίδι, να κάνουμε μια αντίστοιχη εμφάνιση και να πάρουμε και τους βαθούς της νίκης».


Τσίπρας: Ηγετικός ο ρόλος μας στα Βαλκάνια - Ανακτήσαμε την πρόσβαση στις αγορές\nΠαρασκευή 12/04/2019 - 20:36\n«Προσπαθούμε να καλύψουμε το χαμένο έδαφος», τόνισε ο πρωθυπουργός\nΤη σημασία που έχει η ένταξη της Ελλάδας στην «Πρωτοβουλία 16+1», υπογράμμισε ο πρωθυπουργός Αλέξης Τσίπρας, αμέσως μετά την ολοκλήρωση της Συνόδου Κορυφής των κρατών της Κεντρικής, Ανατολικής Ευρώπης και της Κίνας (γνωστής ως «Πρωτοβουλία 16+1» που με τη συμμετοχή της Ελλάδας μετονομάζεται πλέον σε «Πρωτοβουλία 17+1).\n«Πριν από τέσσερα χρόνια η Ελλάδα ήταν μια χώρα χρεοκοπημένη, το μαύρο πρόβατο στην Ευρώπη, χωρίς δυνατότητα να έχει πρόσβαση στις μεγάλες και κρίσιμες προκλήσεις και εξελίξεις της περιοχής, με διαμάχες με τους βόρειους γείτονες της.\nΣήμερα είναι μια χώρα που όλοι την αναγνωρίζουν, έχει βγει από τη μεγάλη οικονομική δυσκολία και τα μνημόνια, έχει ανακτήσει την πρόσβασή της στις αγορές» σημείωσε ο κ. Τσίπρας, επισημαίνοντας πως χθες η χώρα κατέγραψε ιστορικό χαμηλό στο δεκαετές ομόλογο.\n«Από τότε που αρχίσαμε να μετράμε την καμπύλη του δεκαετούς ομολόγου, από το 1997, χθες καταγράψαμε τη χαμηλότερη τιμή στο δεκαετές ομόλογο, με 3,3%, το χαμηλότερο επιτόκιο.\nΔηλαδή έχουμε τη φθηνότερη πρόσβαση στις αγορές στην ιστορία μας» ανέφερε ο πρωθυπουργός.\nΤαυτόχρονα, υπογράμμισε πως η Ελλάδα έχει ανακτήσει το κύρος στην ευρύτερη περιοχή, τη σημασία της, πράγμα το οποίο προμηνύει θετικές εξελίξεις στο απώτερο μέλλον, όπως εκτίμησε.\n«Τρέχουμε για να αξιοποιήσουμε τις ευκαιρίες και να ανακτήσουμε το χαμένο έδαφος.\nΚαι η σημερινή ημέρα είναι μια σημαντική ημέρα που αποδεικνύει ότι βρισκόμαστε στον ορθό δρόμο» σημείωσε.\nΟ πρωθυπουργός παρατήρησε ακόμα πως «σήμερα αποδεικνύεται μια ακόμα από τις δυνατότητες που είχε η χώρα και δεν τις αξιοποιούσε».\n«Η Ελλάδα θα έπρεπε να ήταν από το 2012 μέλος αυτής της ομάδας συνεργασίας με πολύ σημαντικά οφέλη.\nΔεν συμμετείχε για έναν κρίσιμο λόγο: Διότι η Κίνα και οι 16 υπόλοιπες χώρες είχαν δεχθεί τους βόρειους γείτονες μας σε αυτή την Πρωτοβουλία με το συνταγματικό τους τότε όνομα.\nΗ Ελλάδα προφανώς δεν μπορούσε να συμμετάσχει».\nΔιευκρίνισε ο Αλέξης Τσίπρας, σημειώνοντας: «Όλοι είχαν την εντύπωση στο εσωτερικό της χώρας, ότι ακριβώς επειδή εμείς δεν αναγνωρίζαμε τη χώρα αυτή με το συνταγματικό της όνομα, όλοι οι άλλοι ακολουθούσαν εμάς.\nΤο αντίθετο συνέβαινε».\nΠαρασκευή 12/04/2019 - 20:36\t(Τελευταία τροποποίηση στις 15/04/2019 - 22:03 )


newsauto 10:30 19 Οκτ, 2020 Τι αυτοκίνητα απέκτησε η Siemens στην Ελλάδα2020-10-19T10:30:00+03:00 Αυτοκίνητο\nΟ γερμανικός όμιλος συμβάλει στην προσπάθεια υποστήριξης και επέκτασης της ηλεκτροκίνησης.\nΟ στόλος εταιρικών οχημάτων της Siemens Ελλάδος συμπεριλαμβάνει πλέον οχήματα της νέας Plug-in υβριδικής BMW Χ1 (xDrive25e). Ξεκινώντας αυτή τη συνεργασία, οι δύο παγκόσμιοι ηγέτες που οδηγούν τις τεχνολογικές εξελίξεις, ενώνουν τις δυνάμεις τους για να συμβάλλουν στις προσπάθειες υποστήριξης και επέκτασης της ηλεκτροκίνησης στην Ελλάδα.\nΜε ένα δεκαετές πρόγραμμα για τη βιωσιμότητα, το BMW Group υπογραμμίζει τη δέσμευσή του στους στόχους της συμφωνίας του Παρισιού για το κλίμα, δίνοντας έμφαση στην επέκταση της ηλεκτροκίνησης. Περισσότερα από 500.000 ηλεκτροκίνητα οχήματα BMW και MINI πωλήθηκαν το 2019 σε 74 αγορές σε όλο τον κόσμο και μέχρι το τέλος του 2021, ο αριθμός αυτός αναμένεται να αυξηθεί σε πάνω από 1 εκατομμύριο. Στο πλαίσιο των στόχων βιωσιμότητας, το BMW Group θα επιδιώξει να κυκλοφορούν πάνω από 7 εκατομμύρια ηλεκτροκίνητα οχήματα σε όλο τον κόσμο μέχρι το 2030, εκ των οποίων τα δύο τρίτα θα είναι πλήρως ηλεκτρικά. Ως αποτέλεσμα της μαζικής επέκτασης της ηλεκτροκίνησης, οι εκπομπές ρύπων του στόλου οχημάτων του BMW Group ανά χιλιόμετρο που διανύουν θα μειωθούν κατά 40% περίπου μέχρι το 2030.\nThe post Τι αυτοκίνητα απέκτησε η Siemens στην Ελλάδα appeared first on NewsAuto.gr.


Προβάδισμα παίρνει το Bremain δύο μέρες πριν το δημοψήφισμα – ZoomNews\nΠροβάδισμα παίρνει το Bremain δύο μέρες πριν το δημοψήφισμα\nPosted on 21/06/2016 by zoomnews.gr in Διεθνή\nSύμφωνα με δύο δημοσκοπήσεις που δημοσιεύθηκαν χθες, ανακτά έδαφος η προτίμηση στην παραμονή της Βρετανίας στην Ε.Ε. Επιπλέον, μια τρίτη δημοσκόπηση έδειξε ότι οι υποστηρικτές του Brexit προηγούνται με απόσταση αναπνοής.\nΝωρίτερα χθες, ενώ κέρδιζε έδαφος η εκτίμηση ότι η Βρετανία θα μείνει στην ΕΕ, η αγγλική στερλίνα σημείωσε τη μεγαλύτερη ημερήσια άνοδο των τελευταίων επτά χρόνων.\nΣύμφωνα με τη δημοσκόπηση της ORB στην εφημερίδα Daily Telegraph, υπέρ της παραμονής τάσσεται το 53% των Βρετανών, 5 ποσοστιαίες μονάδες πάνω από την προηγούμενη δημοσκόπηση, ενώ το 46% τάσσεται κατά, μια πτώση 3 μονάδων.\nΣύμφωνα με δημοσκόπηση του οργανισμού κοινωνικής έρευνας NatCen, η υποστήριξη για την παραμονή βρίσκεται στο 53%, ενώ για την αποχώρηση στο 47%.\nΑντίθετα, όμως, μια σφυγμομέτρηση που έγινε στο διαδίκτυο από την εταιρεία YouGov για λογαριασμό της εφημερίδας Times έδειξε ότι προηγούνται όσοι θέλουν το Brexit με ποσοστό 44%, μια άνοδος μιας μονάδας, ενώ αυτοί υπέρ της παραμονής βρίσκονται στο 42%, μια πτώση δύο ποσοστιαίων μονάδων. Η σφυγμομέτρηση αυτή έγινε το σαββατοκύριακο μετά τη δολοφονία της Κοξ.\nΠαππάς: Θα επαναφέρουμε την τροπολογία πριν την απόφαση του ΣτΕ για τα κανάλια\nΠολυνομοσχέδιο: Τι αλλάζει στα οικογενειακά επιδόματα\nΤσίπρας: Εγώ έδωσα εντολή στον Βαρουφάκη για σχέδιο άμυνας σε περίπτωση έκτακτης ανάγκης


ΕΡΕΥΝΩ!!! ΑΡΑ ΥΠΑΡΧΩ !!! ( What the Bleep Do We Know? ): Αστρονόμοι ανακάλυψαν τεχνολογικό πολιτισμό σε άστρο κοντά στον Γαλαξία μας\nΤα δεδομένα του Kepler απο το ΚΓΚ 8462852 δείχνουν μαζικες βουτιές στη φωτεινότητα του άστρου έως 22%.\nΤα δεδομένα από το Kepler που δείχνουν τις μεταβολές στη φωτεινότητα ΚΓΚ 8462852 που πηγαίνουν πάνω και κάτω, περίπου κάθε 20 ημέρες για εβδομάδες, στη συνέχεια εξαφανίζονται εντελώς.\nΤο συγκεκριμένο άστρο περιβάλλεται από νέους πλανήτες, όπως ακριβώς και ο δικός μας Ήλιος. Η Μπογιατζιάν έχει αναλύσει όλες τις πιθανές εξηγήσεις, αποκλείοντας τα πάντα – εκτός των εξωγήινων υπερκατασκευών – εκτός από μία, η οποία όμως, παραπέμπει σε μία απίθανη σύμπτωση για τα δεδομένα που γνωρίζουμε για το Σύμπαν. Η\nμοναδική ερμηνεία, λοιπόν, που δίνεται βάσει φυσικών φαινομένων, είναι ότι ένα άλλο αστέρι έχει εγκλωβίσει στην τροχιά του έναν μεγάλο αριθμό από κομήτες, κοντά στο αστρικό σύστημα που μελετάται.\nΚαι μια και μιλαμε για τεράστια εξωγήινη υπερκατασκευή,ας θυμηθουμε την αναρτηση μας 7 Οκτωβρίου 2013:\nΠλωτή πόλη στο διάστημα;;;


Ρύθμιση για τη φοροαπαλλαγή πρώτης κατοικίας - Da News\nΑρχική Οικονομία Ρύθμιση για τη φοροαπαλλαγή πρώτης κατοικίας\nΕυκολότερη καθίσταται η αγορά -και κυρίως η φοροαπαλλαγή– πρώτης κατοικίας για όσους έχουν ήδη ένα ακίνητο στην κατοχή τους.\nΜε ειδική ρύθμιση που περιελήφθη σε τροπολογία που κατατέθηκε χθες στη Βουλή αυξάνεται το εμβαδόν του ακινήτου το οποίο θεωρείται οτι καλύπτει τις βασικές στεγαστικές ανάγκες των πολιτών. Διευκολύνεται έτσι επιτρέποντας την αγορά αφορολόγητης πρώτης κατοικίας και για όσους έχουν ήδη στην κατοχή τους κάποιο άλλο ακίνητο, αλλά αυτό δεν καλύπτει τις προϋποθέσεις μιας βασικής κατοικίας!\nΑπαλλαγή από τον φόρο μεταβίβασης για αγορά κατοικίας δίνεται εφόσον α) τα ακίνητα που έχει στην κυριότητά του κατά τον χρόνο της νέας αγοράς ο αγοραστής, ο σύζυγος ή τα ανήλικα τέκνα τους, δεν πληρούν τις στεγαστικές ανάγκες της οικογένειάς τους και β) ο αγοραστής υποβάλει την οικεία δήλωση και καταβάλει εφάπαξ τον φόρο που αναλογεί στην αξία του ακινήτου που είχε τύχει της απαλλαγής.\nΗ νομοθεσία προβλέπει σήμερα ότι βασικές στεγαστικές ανάγκες καλύπτονται από ένα ακίνητο με εμβαδόν 70 τ.μ., προσαυξανόμενο κατά 20 τ.μ. για καθένα από τα δύο πρώτα τέκνα και 25 τ.μ. για το τρίτο και τα επόμενα τέκνα. Με την ρύθμιση που κατατέθηκε χθες στην Βουλή μεγαλώνουν τα όρια του νόμου για την κάλυψη των στεγαστικών αναγκών, στο σκέλος που αφορά τις προσαυξήσεις λόγω τεκνών. Συγκεκριμένα, ένα ακίνητο για να μην καλύπτει ανάγκες στέγασης θα πρέπει να έχει εμβαδόν μεχρι 70 τ.μ., προσαυξανόμενο κατά 25 τ.μ. (αντί 20 τ.μ.) για καθένα από τα δύο πρώτα τέκνα του και 30 τ.μ. (αντί 25 τ.μ.) για το τρίτο και τα επόμενα τέκνα.\nΆρα σύμφωνα με το «newmoney.gr», όποιος ήδη ένα ακίνητο με εμβαδόν μικρότερο από τα παραπάνω όρια και δεν το έχει δηλώσει ως πρώτη κατοικία μπορεί να αγοράσει ένα δεύτερο σπίτι να ζητήσει για αυτό να απαλλαγεί από το φόρο μεταβίβασης.\nΆγαμος η έγγαμος με ακίνητο έως 70. τ.μ μπορεί να αγοράσει δεύτερο σπίτι και να το χαρακτηρίσει ως πρώτη κατοικία στην εφορία(εάν δεν το έχει ήδη κάνει για το πρώτο του ακίνητο) και να πάρει την φοροαπαλλαγή.\nΟικογένεια με 2 ή 3 παιδιά μπορεί να αγοράσει δεύτερο ακίνητο και να το χαρακτηρίσει πρώτη κατοικία εάν το άλλο του ακίνητο του δεν ξεπερνά τα 95 τ.μ.\nΣήμερα η νομοθεσία προβλέπει φοροαπαλλαγή πρώτης κατοικίας μέχρι του ποσού των 200.000€ για άγαμο ή μέχρι ποσού αξίας 250.000€ για έγγαμο.\nΤο ποσό αυτό προσαυξάνεται κατά 25.000 € για καθένα από τα δύο πρώτα τέκνα αυτού και κατά 30.000€ για το τρίτο και καθένα από τα επόμενα τέκνα του.\nΠροηγούμενο άρθροΞεπέρασαν τις 350.000 τα κρούσματα στην Τουρκία, σχεδόν 9.500 οι θάνατοι\nΕπόμενο άρθροΑπορρίφθηκε το αίτημα αποφυλάκισης του «El Padrino»\nΠοιοι κινδυνεύουν να πληρώσουν αναδρομικά διπλές ασφαλιστικές εισφορές\nΤα σπάνια «σημάδια» που πρέπει να προσέξουν όσοι έκαναν MRNA εμβόλια\nΚακοκαιρία Ιανός: Πλημμύρες στα Λουτρά Ωραίας Ελένης\nΟι καρδιοπαθείς δεν χρειάζονται αντικαταθλιπτικά\nΚάλεσμα του Εργατικού Κέντρου Πάτρας σε σύσκεψη σωματείων


ΤΟ ΤΑΞΙΔΙ ΜΟΥ ΣΤΟ ΠΑΡΙΣΙ ΜΕ ΤΗΝ OMEGA | FASHION | A Luxury Travel & Lifestyle Blog by Mary Kalymnou\nΠριν από λίγες μέρες βρέθηκα στο Παρίσι για την επίσημη έναρξη της έκθεσης OMEGA "Her Time", η οποία πραγματοποιήθηκε στο ιστορικό Hôtel de Sully. Τα εγκαίνια της έκθεσης δε διοργανώθηκαν τυχαία κατά τη διάρκεια της Εβδομάδας Μόδας στο Παρίσι - εκείνες τις μέρες ο δυνατότερος παλμός της μόδας χτυπούσε εκεί και η επιλογή ήταν εξαιρετική!\nΤο προηγούμενο βράδυ της έκθεσης έκανα το check in μου στο Welcome Dinner της OMEGA, το οποίο διοργανώθηκε σε ένα πολυτελές yacht! Απολαύσαμε μία φανταστική βραδιά εν πλώ, με υπέροχο φαγητό και εκπληκτική θέα στο νυχτερινό Παρίσι και τον εντυπωσιακά φωτισμένο Πύργο του Άιφελ!\nΣτο INSTAGRAM μου μοιράστηκα μαζί σου εικόνες και βίντεο από την καταπληκτική βραδιά, όπως και από τη διαμονή μου στο αγαπημένο μου Peninsula Hotel, από τη γνωριμία μου με τη Cindy Crawford αλλά και τα εγκαίνια της έκθεσης OMEGA Her Time!\nΤο σκηνικό στο Hôtel de Sully ήταν επίσης κινηματογραφικό και τόσο ξεχωριστό!\nΗ ατμόσφαιρα ήταν κάτι παραπάνω από luxe και φυσικά δεν περίμενα κάτι λιγότερο από την OMEGA! Ήταν μια παραμυθένια βραδιά κυριολεκτικά!\nΣτα εγκαίνια της έκθεσης OMEGA "Her Time" επίτιμη καλεσμένη ήταν η Cindy Crawford, η οποία συνδέεται με την OMEGA για περισσότερα από 20 χρόνια αλλά δεν ήταν μόνη! Βρισκόταν στο Παρίσι με την οικογένειά της και τη βραδιά του εορτασμού ανακοίνωσε πως τα παιδιά της, Kaia και Presley, αποτελούν τους νέους Πρεσβευτές της Μάρκας!\nΗ φιλοσοφία και το όραμα της μάρκας παιρνούν πλέον στη νέα γενιά, στους power influencers Kaia και Presley Gerber!\nΠαραμυθένιο Φόρεμα Celia Kritharioti\nΜαζί με την ανακοίνωση αποκαλύφθηκε και το οικογενειακό πορτραίτο της οικογένειας, το οποίο φωτογράφισε ο διάσημος φωτογράφος Peter Lindbergh στην παραλία του Malibu!\nΤο πορτραίτο κοσμούσε την έκθεση σε δύο πλευρές, από τη μία ολόκληρη η οικογένεια μαζί και από την άλλη, οι Millenials Kaia και Presley! Λίγο πριν από την αποκάλυψη, η Παρισιάνικη βροχή μετέτρεψε το σκηνικο σε κινηματογραφικό και ήταν ΤΟΣΟ ρεαλιστικό, γιατί έτσι κάπως είναι το φθινοπωρινό Παρίσι!\nΤα εκθέματα της Έκθεσης “Her Time” της OMEGA, αποκάλυψαν την επανάσταση των γυναικείων ρολογιών της Μάρκας και τα εναλλασσόμενα στυλ, από τα πρώτα μενταγιόν Lèpine και τα εμβληματικά Ladymatic, μέχρι τα «μυστικά κοσμήματα- ρολόγια» και τις πιο πρόσφατες δημιουργίες του σήμερα.\nΗ έκθεση των ρολογιών περιλαμβάνει επίσης δείγματα από vintage έργα τέχνης και κλασικές διαφημίσεις της OMEGA, στις οποίες παρουσιάζονται γυναίκες με ποικίλους τρόπους ζωής και διαφορετικά στυλ κατά τη διάρκεια των χρόνων.\nΔιάβασε περισσότερα για την ιστορία του γυναικείου ρολογιού της OMEGA εδώ - και πάρε την καλύτερη έμπνευση!\nμόσχα μαιρη καλυμνου μπέγιογλου susam cafe madrid γειτονιές που να πας ταξίδι λουκέτο mary kalymnou maryhop φαγητό ξενοδοχείο οργάνωση μπάμπουσκα χουτόνγκ turkey μαιρη καλυμνου vip excellence


Santuario della Beata Vergine di San Luca Κριτικές - Μπολόνια, Ιταλία - Skyscanner\nΚατατάχθηκε #10 στις Μπολόνια δραστηριότητες\nΤο περπάτημα μέσα από τις στοές στον Άγιο Λουκά επιβάλλεται, όταν είστε στη Μπολόνια. Πηγαίνετε στην Porta Saragozza και ξεκινήστε να ακολουθείτε τις στοές - μετά από 666 καμάρες, ... Διαβάστε περισσότερα\nθα φτάσετε σε αυτήν την όμορφη εκκλησία στην καρδιά των λόφων της Μπολόνια, μέσα στη φύση και την ηρεμία.\nΤο περπάτημα μέσα από τις στοές στον Άγιο Λουκά επιβάλλεται, όταν είστε στη Μπολόνια. Πηγαίνετε στην Porta Saragozza και ξεκινήστε να ακολουθείτε τις στοές - μετά από 666 καμάρες, θα φτάσετε σε αυτήν την όμορφη εκκλησία στην καρδιά των λόφων της Μπολόνια, μέσα στη φύση και την ηρεμία.\nΑν επισκεφτείτε τη Μπολόνια, πηγαίνετε στους λόφους κοντά στη βασιλική του Αγίου Λουκά και δείτε τις κοιλάδες και την καλύτερη θέα της μεσαιωνικής Μπολόνια. Πολύ δημοφιλές σημείο για τους ποδηλάτες και τους ιχνηλάτες, αλλά υπάρχει μόνο ένα εστιατόριο στην περιοχή\nΟ ναός της Παναγίας του Αγίου Λουκά είναι βασιλική. Βρίσκεται σε έναν λόφο που ονομάζεται Colle ή Monte della Guardia, στη νοτιοδυτική πλευρά του κέντρου της πόλης. Ο λόφος δεν είναι πολύ ψηλός, αλλά από τον ναό της Παναγίας του Αγίου Λουκά μπορείτε να δείτε μια όμορφη πανοραμική θέα της Μπολόνια. Σίγουρα αξίζει να ανεβείτε!


Ειδήσεις σε τίτλους από το Νόστιμον Ήμαρ - Δευτέρα 9.11.2020\nΑπό N. στις\t 09/11/2020 0 Σχόλια\nΚάθε πρωί παρακολουθούμε και διαλέγουμε τις ειδήσεις που μας γύρισαν το μάτι.\nΤα 4469 έφτασαν τα κρούσματα κονονοϊού στην χώρα μας το Σ/Κ, με τους νεκρούς να ανέρχονται σε 69, ενώ ο αριθμός των διασωληνομένων στους 221, σύμφωνα με την ημερήσια ενημέρωση του ΕΟΔΥ.\nΕναλλασσόμενα lockdown μέχρι τον Μάρτιο για να περιοριστεί η διασπορά του κορονοϊού, προτείνει ο καθηγητής Περιβαλλοντικής Μηχανικής του Τμήματος Χημικών Μηχανικών της Πολυτεχνικής Σχολής του ΑΠΘ, Δημοσθένης Σαρηγιάννης, μιλώντας στον τηλεοπτικό σταθμό Open TV.\nΣε έξαρση η πανδημία σε όλο τον πλανήτη, όπως άλλωστε είχαν προβλέψει οι επιστήμονες για το φθνόπωρο. Kρίσιμη η κατάσταση στην Ιταλία, με τον πρωθυπουργό Τζουζέπε Κόντε να απειλεί τους Ιταλούς με γενικό lockdown αν δεν τηρήσουν τα αυστηρά περιοριστικά μέτρα, την στιγμή που η χώρα μετράει περισσότερα από 40.000 κρούσματα και πάνω από 400 νεκροί σε 24 ώρες.\nΑν δεν αποδώσουν τα μέτρα φυσικά θα χρειαστεί παράτασή τους δήλωσε τον ΣΚΑΪ η πρόεδρος της Ένωσης Ιατρών Νοσοκομείων Αθηνών Πειραιώς (ΕΙΝΑΠ), Ματίνα Παγώνη. Η κ. Παγώνη τόνισε πως αν είναι πιο μολυσματικός ο ιός θα αργήσουμε, θα έχουμε περισσότερα κρούσματα και (η πανδημία) θα κρατήσει περισσότερο.\nΣυνεχίζει την επέλασή του στη Βόρεια Ελλάδα ο κορονοϊός. Το Σαββατοκύριακο σήμανε για ακόμη μία φορά συναγερμός σε γηροκομείο στον Άγιο Βασίλειο στη Θεσσαλονίκη, όπου σύμφωνα με τις πρώτες πληροφορίες έντεκα ηλικιωμένοι και μία εργαζόμενοι έχουν βρεθεί θετικοί, με τους περισσότερους να είναι ασυμπτωματικοί και καλά στην υγεία τους. Παρακολουθούμε σχετικό ρεπορτάζ από τις ειδήσεις του Open TV.\nΗ Σουηδία ήταν το παράδειγμα προς αποφυγή τους πρώτους μήνες της πανδημίας. Σήμερα κάποιοι την επικαλούνται και η θέση της στην παγκόσμια κατάταξη με τις πληγήσες χώρες από Covid-19 είναι πολύ χαμηλότερη από ό,τι ήταν την άνοιξη. Τις τελευταίες εβδομάδες, όμως, τα κρούσματα στη Σουηδία έχουν αρχίσει να αυξάνονται ανησυχητικά. Τα ποσοστά της Στοκχόλμης σχεδόν τριπλασιάστηκαν σε 2 εβδομάδες, από 334 τη δεύτερη εβδομάδα του Σεπτεμβρίου σε 967 την προηγούμενη εβδομάδα. O καθηγητής μοριακης βιολογίας και χημείας στο πανεπιστήμιο του Γκέτεμποργκ, Άντριου Έβινγκ δήλωσε με νόημα: «Ανησυχώ ότι χώρες σε όλο τον κόσμο θα πουν, μπορούμε να δοκιμάσουμε αυτό που έκανε η Σουηδία, αλλά θα πρέπει να σκοτώσουμε πάρα πολλούς ανθρώπους».\nΣε κανονικούς ρυθμούς λειτούργησε εκκλησία στη Νέα Σμύρνη, αφού ο ιερέας όχι μόνον αγνόησε τα μέτρα κατά του κορωνοϊού, αλλά καλούσε τους πιστούς ακόμη και να κοινωνήσουν. Σύμφωνα με ρεπορτάζ του Mega το περιστατικό έγινε στον ναό της Αγίας Φωτεινής στη Νέα Σμύρνη. Όταν η εκκλησία άνοιξε τις πόρτες της, οι πιστοί εισήλθαν μαζικά, αψηφώντας ακόμη και την τήρηση αποστάσεων, ενώ κανείς δεν ασχολήθηκε με την ανακοίνωση που υπήρχε στην είσοδο περί απαγόρευσης της προσέλευσης για τους πιστούς. Ερωτηματικό αποτελεί το γιατί άνοιξαν οι πόρτες της εκκλησίας.\nΔιαβάζουμε στο enikos.gr πως ένα μεταλλαγμένο στέλεχος του κορονοϊού µε υψηλότερη μεταδοτικότητα, σαρώνει την Ευρώπη και έχει εξαπλωθεί και στη χώρα µας, σύμφωνα µε τα αποτελέσματα μελέτης του Αριστοτελείου Πανεπιστημίου Θεσσαλονίκης. Το υπολογιστικό μοντέλο που έχει αναπτύξει το εργαστήριο Περιβαλλοντικής Μηχανικής δείχνει ότι τις τελευταίες εβδομάδες καταγράφηκε αύξηση κατά 10% της μεταδοτικότητας του SARS-CoV-2, γεγονός που συνηγορεί στην παρουσία του νέου στελέχους του ιού στην Ελλάδα. Την ίδια στιγμή η επιστημονική κοινότητα εγείρει πλέον σημαντικές αμφιβολίες αναφορικά με το τι είναι αυτό που προκαλεί την λεγόμενη «καταιγίδα κυτταροκινών», μια αυτοκαταστροφική αντίδραση του ανοσοποιητικού συστήματος που επιδεινώνει σοβαρά την κατάσταση αρκετών ασθενών με Covid-19.\nΣε ένα εκτενές κείμενο, το ΜέΡΑ25 ξεκινάει την υπόθεση από το 2008, με την παγκόσμια οικονομική κρίση και καταλήγει στο σήμερα, στην «κρατικοποίηση» της Τράπεζας Πειραιώς, ώστε οι ζημιές, όπως υποστηρίζει να περάσουν ξανά στους φορολογούμενους.\nΟ διάσημος οικονομολόγος και διευθυντής του think tank CEPS στις Βρυξέλλες, Ντάνιελ Γκρος μίλησε στα “ΝΕΑ” και προτρέπει: “Κοιτάξτε την ανάπτυξη και αφήστε το χρέος”, σημειώνοντας μεταξύ άλλων πως “το ζητούμενο για την Ελλάδα τώρα είναι η εφαρμογή μεταρρυθμίσεων και η ενίσχυση της ανάπτυξης”\nΜε σοβαρά προβλήματα ξεκίνησε από σήμερα Δευτέρα και για τρεις εβδομάδες η υποχρεωτική τηλεκπαίδευση στα Γυμνάσια και τα Λύκεια όλης της χώρας Σύμφωνα με αναφορές γονέων υπάρχουν σοβαρά προβλήματα στο διαδίκτυο, με πολύ χαμηλές ταχύτητες, αλλά και προβλήματα στη σύνδεση με το σύστημα.\nΣε μια πρωτοφανή πανωλεθρία της υπουργού Παιδείας, Νίκης Κεραμέως, που καταδεικνύει παράλληλα τη βαθιά σύγκρουση του Υπουργείου με σύσσωμο τον κλάδο των εκπαιδευτικών, εξελίχθηκαν οι ηλεκτρονικές εκλογές των εκπαιδευτικών για τα υπηρεσιακά τους συμβούλια. Στο 92% κατά μέσο όρο η αποχή, που έφτασε και το 97% σε ορισμένες περιοχές της χώρας, με τους εκπαιδευτικούς να γυρίζουν μαζικά την πλάτη στους χειρισμούς και τις μεθοδεύσεις της Υπουργού.\nΠολιτική θύελλα στην Τουρκία έχει προκαλέσει η αιφνίδια παραίτηση του Τούρκου υπουργού Οικονομικών και γαμπρού του Ερντογάν Μπεράτ Αλμπαϊράκ. Σε ανάρτησή του στο Instagram o Αλμπαϊράκ ανακοίνωσε την παραίτησή του, επικαλούμενος λόγους υγείας. Ακολουθεί ρεπορτάζ από τις ειδήσεις του ΣΚΑΙ.\nΤη σορό ενός ανήλικου αγοριού και μιας γυναίκας, σε δυσπρόσιτη περιοχή, στο ακρωτήριο «Πράσο», στη Σάμο, εντόπισαν στελέχη του Λιμενικού. Σύμφωνα με πληροφορίες, η υπηρεσία ενημερώθηκε -νωρίς το πρωί της Κυριακής- για τον εντοπισμό προσφύγων και μεταναστών στην ευρύτερη περιοχή. Την ίδια στιγμή και σύμφωνα με ρεπορτάζ του Euronews, pερισσότεροι από 1.600 μετανάστες από την Αφρική έφτασαν στα Κανάρια νησιά μέσα σε ένα Σαββατοκύριακο.\nΣτους δρόμους η αντιπολίτευση στην Γεωργία, καταγγέλλοντας νοθεία στις βουλευτικές εκλογές. Χιλιάδες υποστηρικτές της αντιπολίτευσης κατέβηκαν στους δρόμους της Τιφλίδας και ζήτησαν να γίνουν επαναληπτικές βουλευτικές εκλογές. Οι διαδηλωτές υποστηρίζουν πως το κυβερνών κόμμα προχώρησε σε νοθεία και έτσι κατόρθωσε να κερδίσει την εκλογική αναμέτρηση.\nΑκόμη ένα περιστατικό σοβαρότατης αστυνομικής βίας καταγράφηκε το Σάββατο στην Πάτρα έπειτα από επίθεση αστυνομικών σε αυτοδιαχειριζόμενο στέκι. Στις χθεσινές καταγγελίες για ακραία βία κατά συγκεντρωμένων στον αυτοδιαχειριζόμενο χώρο «επί τα προσώ» που λειτουργεί σαν δομή αλληλεγγύης προς ευάλωτους πολίτες, ήρθε να προστεθεί ένα βίντεο που κάνει τον γύρο του διαδικτύου τις τελευταίες ώρες. Σε αυτό καταγράφονται δέκα «πάνοπλοι» αστυνομικοί να δέρνουν έναν νεαρό που αναζητούσε βοήθεια.\nΗ Καμάλα Χάρις, 56 ετών, θα είναι η επόμενη αντιπρόεδρος των Ηνωμένων Πολιτειών. Πρόκειται για την πρώτη γυναίκα που εκλέγεται στο αξίωμα. Είναι επίσης η πρώτη αντιπρόεδρος της χώρας η οποία είναι αφροαμερικανικής και ινδοαμερικανικής καταγωγής.\nΟ καθηγητής διεθνών σχέσεων Δημήτρης Τριανταφύλλου μίλησε στην εκπομπή του Open “Ώρα Ελλάδος” για τις αλλαγές που μπορεί να επέλθουν στις σχέσεις Αμερικής – Τουρκίας, ύστερα από την εκλογή του Μπάιντεν.\nCOVID 19 ΑΜΕΡΙΚΑΝΙΚΕΣ ΕΚΛΟΓΕΣ ΔΙΕΘΝΗ ΕΛΛΗΝΙΚΗ ΟΙΚΟΝΟΜΙΑ ΚΟΣΜΟΣ ΟΙΚΟΝΟΜΙΑ ΥΠΟΥΡΓΕΙΟ ΠΑΙΔΕΙΑΣ


Καμία αλλαγή στις ηλικιακές συστάσεις για το εμβόλιο της AstraZeneca | Newspepper\nΚαμία αλλαγή στις ηλικιακές συστάσεις για το εμβόλιο της AstraZeneca\nΔεν αλλάζουν τα ηλικιακά κριτήρια για το εμβόλιο της AstraZeneca αλλά οι γυναίκες ηλικίας 30-49 ετών μπορούν να επιλέξουν αν επιθυμούν mRNA εμβόλιο. Αυτό είναι το βασικό συμπέρασμα της σημερινής ενημέρωσης από την πρόεδρο της Εθνικής Επιτροπής Εμβολιασμών Μαρίας Εμβολιασμών.\n«Μέχρι σήμερα, έχουν καταγραφεί 5 περιπτώσεις θρόμβωσης μετά το εμβόλιο της Astrazeneca. Από αυτές, οι 4 εκδηλώθηκαν σε γυναίκες και μία σε άνδρα 35 ετών. Ένας ασθενής ανάρρωσε, τρεις νοσηλεύονται και μία γυναίκα δυστυχώς κατέληξε. Συγκριτικά, 62 γυναίκες ηλικίας 30-49 ετών νοσηλεύθηκαν λόγω θρόμβωσης από την COVID-19 το τελευταίο δίμηνο και 28 κατέληξαν.\nH Επιτροπή κρίνει ότι το όφελος του εμβολιασμού υπερτερεί του κινδύνου για θρομβώσεις. Λαμβάνοντας υπόψιν τα επιδημιολογικά δεδομένα και την τρέχουσα διασπορά, συστήνεται η συνέχιση του εμβολιασμού με το ισχύον πρόγραμμα», είπε χαρακτηριστικά η κυρία Θεοδωρίδου.\nΟι γυναίκες μπορούν να επιλέξουν άλλο εμβόλιο αν θέλουν\nΔεν είναι μόνο οι άνδρες που απατούν τις γυναίκες, αλλά και το αντίστροφο. Έρευνες...\nΑυστηροί έλεγχοι για πιστοποιητικά σε κλειστούς χώρους\nΑυστηρούς ελέγχους ξεκινούν από σήμερα μικτά κλιμάκια της αστυνομίας και της Αρχής Διαφάνειας σε...\nΠροηγούμενο άρθροΧανιά: Νεκρό σε παραλία βρέθηκε 11χρονο κορίτσι\nΕπόμενο άρθροΣΑΝ ΣΗΜΕΡΑ 27 Μαΐου


ΑΟ Η ΘΗΒΑ 1968: Δεκεμβρίου 2014\n2015 ΕΥΧΕΣ !!! ΓΙΑ ΕΥΛΟΓΗΜΕΝΗ !!! ΚΑΛΗ ΧΡΟΝΙΑ !!! ΑΠΟ ΤΗΝ ΟΙΚΟΓΕΝΕΙΑ ΤΟΥ ΑΟ Η ΘΗΒΑ 1968 !!!\nΑναρτήθηκε από agial στις 11:21 π.μ. Δεν υπάρχουν σχόλια:\nΗ ΧΡΙΣΤΟΥΓΕΝΝΙΑΤΙΚΗ ΕΝΤΥΠΩΣΙΑΚΗ ΧΟΡΟΕΣΠΕΡΙΔΑ ΤΟΥ ΑΟ Η ΘΗΒΑ ΣΕ ΕΝΤΥΠΩΣΙΑΚΟ ΒΙΝΤΕΟ !!! ΠΑΡΑΓΩΓΗΣ : VIOTIA SHOP , E-STEREA.GR !!!\nΔΕΙΤΕ ΕΔΩ ΑΝΑΛΥΤΙΚΟ ΦΩΤΟΡΕΠΟΡΤΑΖ ΤΗΣ ΧΟΡΟΕΣΠΕΡΙΔΑΣ !!!\nΑναρτήθηκε από agial στις 10:14 π.μ. Δεν υπάρχουν σχόλια:\nΛΑΜΠΕΡΗ !!! ΜΕΣΑ ΣΕ ΛΑΟΘΑΛΑΣΣΑ !!! Η ΧΡΙΣΤΟΥΓΕΝΝΙΑΤΙΚΗ ΧΟΡΟΕΣΠΕΡΙΔΑ ΤΟΥ ΑΟ Η ΘΗΒΑ ΣΤΟ ΚΟΣΜΙΚΟ ΚΕΝΤΡΟ '' ΤΖΑΚΙ '' !!!\nΜέσα σε πραγματική Λαοθάλασσα , πού πλημμύρισε κυριολεκτικά το Κοσμικό Κέντρο '' ΤΖΑΚΙ '' πραγματοποιήθηκε η Εορταστική Χριστουγεννιάτικη Χοροεσπερίδα τού Πρωτοπόρου\nτής Α ' Ε.Π.Σ.Βοιωτίας και Φιναλίστ τού ερχόμενου\nΤελικού Κυπέλλου τής Ε.Π.Σ. Βοιωτίας Α.Ο. Η ΘΗΒΑ .\nΜε παρουσιαστή τής Εντυπωσιακής Εκδήλωσης πού έγραψε Ιστορία με Χρυσά Γράμματα τον Δημοσιογράφο κ. Δημήτρη Σοβατζή ο οποίος καλωσόρισε το κοινό εκ΄μέρους τού Διοικητικού Συμβουλίου τού Α.Ο. Η ΘΗΒΑ , χαιρετισμό στην Εκδήλωση απηύθυναν οι κ.κ. :\nΒουλευτής Βοιωτίας κ. Γιάννης Σταθάς\nΕπίτιμος Πρόεδρος τού ΣΕΓΑΣ , τέως Υπουργός κ. Γιώργος Κατσιμπάρδης\nΕπικεφαλής τής Μείζονος Μειοψηφίας τού Καλλικρατικού Δήμου Θηβαίων , Επίτιμος Πρόεδρος τού Συλλόγου Παλαιμάχων Ποδοσφαιριστών τού Α.Ο. Η ΘΗΒΑ κ. Σταμάτης Χαλβατζής\nΕκπρόσωπος Τύπου τού Α.Ο. Η ΘΗΒΑ κ. Σίλας Παύλου ο οποίος έκανε Εντυπωσιακή αναφορά !!! στην καταπληκτική φετινή πορεία τής Ομάδας !!! ξεσηκώνοντας τον κόσμο !!!\nΠροπονητής τού ΑΟ Η ΘΗΒΑ κ. Τάκης Πλατής ο οποίος γράφει και αυτός φέτος την προσωπική του εξαιρετική Προπονητική Πορεία στο '' τιμόνι '' τού ΑΟ Η ΘΗΒΑ\nΣτη συνέχεια πραγματοποιήθηκε η Επίσημη Παρουσίαση τού Ύμνου τού Α.Ο. Η ΘΗΒΑ 10 χρόνια μετά την δημιουργία του , μέσα σε κλίμα Υπέρμετρου Ενθουσιασμού από τον κόσμο , λόγω και τής νέας εκτός έδρας Νίκης τής '' Επίσημης Αγαπημένης Ποδοσφαιρικής Ομάδας τής Πόλης '' λίγες ώρες πριν επί τής Α.Ε. ΔΗΛΕΣΙΟΥ με σκορ 1 – 3 , έχοντας '' κλειδώσει '' πρόωρα την κατάκτηση τού Πρωταθλήματος τής Α ' Ε.Π.Σ.Βοιωτίας με 14 Νίκες σε 14 Αγώνες , ενώ έχει προκριθεί και στον ερχόμενο Τελικό τού Κυπέλλου Ποδοσφαίρου τής Ε.Π.Σ.Βοιωτίας .\nΤιμητικές Απονομές από τον Α.Ο. Η ΘΗΒΑ\nσε Πρωταγωνιστές τής Ιστορίας τού Α.Ο. Η ΘΗΒΑ δημιούργησαν υπέρμετρες Συγκινήσεις , και Ενθουσιασμό στον κόσμο\nπού δημιούργησε με το χειροκρότημα του Φανταστική Ατμόσφαιρα .\nΤιμήθηκαν μέ Πλακέτες οί κ.κ. :\nΚωνσταντίνος Νίκας ( Γενικός Γραμματέας τής Ε.Π.Σ.Βοιωτίας , καί Πρόεδρος τών Μικτών Ποδοσφαιρικών Ομάδων Νέων ) ,\nτην Απονομή έκανε ο Πρόεδρος τού Α.Ο. Η ΘΗΒΑ κ. Θανάσης Βυλλιώτης .\nΧρήστος Μπότσης ( Παλαίμαχος Ποδοσφαιριστής τού Α.Ο. Η ΘΗΒΑ ) , την Απονομή έκανε ο Ταμίας τού Α.Ο. Η ΘΗΒΑ κ. Δημήτρης Μπαρακάκος .\nΘεόδωρος Αρβανίτης ( Παλαίμαχος Ποδοσφαιριστής τού Α.Ο. Η ΘΗΒΑ ) , την Απονομή έκανε ο\nΑντιπρόεδρος τού Α.Ο. Η ΘΗΒΑ κ. Κωνσταντίνος Χαλβατζής .\nΣεραφείμ Μπατσιάκος ( Παλαίμαχος Διαιτητής Ποδοσφαίρου , τέως Παράγοντας των Ακαδημιών τής ΠΑΕ ΛΕΒΑΔΕΙΑΚΟΣ και τής Ε.Π.Σ. Βοιωτίας , συνεργάτης τού Προέδρου τής ΠΑΕ ΧΑΝΙΩΝ κ. Νίκου Κατσίγιαννη ) , την Απονομή έκανε ο Ποδοσφαιριστής τού Α.Ο. Η ΘΗΒΑ κ. Αλέκος Ανυφαντής .\nΣπύρος Χατζηπροδρόμου ( τέως Παράγοντας τού Α.Ο. Η ΘΗΒΑ ) , την Απονομή έκανε ο Επικεφαλής τής Μείζονος μειοψηφίας τού Καλλικρατικού Δήμου Θηβαίων , Επίτιμος Πρόεδρος τού Συλλόγου Παλαιμάχων Ποδοσφαιριστών τού Α.Ο. Η ΘΗΒΑ κ. Σταμάτης Χαλβατζής και παρέλαβε την Πλακέτα ο Ταμίας τού Α.Ο. Η ΘΗΒΑ κ. Δημήτρης Μπαρακάκος , λόγω απουσίας του .\nΔημήτρης Σοβατζής ( Δημοσιογράφος – Αθλητικογράφος , Στιχουργός τού Ύμνου τού Α.Ο. Η ΘΗΒΑ ) , την Απονομή έκανε ο Δήμαρχος τού Καλλικρατικού Δήμου Θηβαίων κ. Σπύρος Νικολάου .\nΒασίλης Σταματάκης ( Ερμηνευτής τού Ύμνου τού\nΑ.Ο. Η ΘΗΒΑ ) , την Απονομή έκανε ο Επίτιμος Πρόεδρος τού ΣΕΓΑΣ , τέως Υπουργός κ. Γιώργος Κατσιμπάρδης και παρέλαβε την Πλακέτα η Πρόεδρος τού Πολιτιστικού Συλλόγου Γυναικών Θήβας '' ΙΣΜΗΝΗ '' κα Μαίρη Θαλασσινού , λόγω απουσίας του .\nΜετά τις Τιμητικές Απονομές τον λόγω είχε η Διασκέδαση !!! και ο ξέφρενος Χορός !!!μέχρι τις πρώτες πρωινές ώρες με τον Κρητικό Τραγουδιστή , Λυράρη Μιχάλη Μαραγκάκη και την Κομπανία του .\nΤίμησαν με την παρουσία τους την Εορταστική Χριστουγεννιάτικη Χοροεσπερίδα τού Πρωτοπόρου τής Α ' Ε.Π.Σ.Βοιωτίας και Φιναλίστ τού ερχόμενου Τελικού Κυπέλλου Ποδοσφαίρου τής Ε.Π.Σ. Βοιωτίας Α.Ο. Η ΘΗΒΑ οι κ.κ. :\nΠανοσιολογιότατος Πατέρας Δανιήλ\nΔημοτικοί Σύμβουλοι τού Καλλικρατικού Δήμου Θηβαίων κ.κ. :\nΙουλία Κοντού , Κώστας Βενιζέλος , Γρηγόρης Παπαβασιλείου\nΕκπρόσωποι των παρακάτω Συλλόγων τού Καλλικρατικού Δήμου Θηβαίων :\nΠολιτιστικός Σύλλογος Γυναικών Θήβας '' ΙΣΜΗΝΗ ''\nΣύλλογος Σαρακατσαναίων Θήβας\nΘεατρικό Εργαστήρι Ένωσης Μικρασιατών Θήβας\nΣύλλογος Παλαιμάχων Ποδοσφαιριστών ΠΕΛΟΠΙΔΑ Θηβών\nΣύλλογος Παλαιμάχων Ποδοσφαιριστών Α.Ο. Η ΘΗΒΑ\nΔΟΞΑ ΜΟΥΡΙΚΙΟΥ ΠΕΛΟΠΙΔΑΣ\n*** Την όλη Εκδήλωση κάλυψε με πλούσιο Βίντεο - Φωτορεπορτάζ το Διαδικτυακό Μ.Μ.Ε\nVIOTIA SHOP , E-STEREA.GR\n*** Σύντομα θα αναρτηθούν Φωτογραφίες & Βίντεο από την Εκδήλωση !!! από το\nΑναρτήθηκε από agial στις 3:40 π.μ. Δεν υπάρχουν σχόλια:\nΤΑΚΗΣ ΠΛΑΤΗΣ !!! ΤΟ ΠΡΟΣΩΠΟ ΤΗΣ ΧΡΟΝΙΑΣ ΓΙΑ ΤΟΝ ΑΟ '' Η ΘΗΒΑ '' !!!\nΑΝΑΜΦΙΒΟΛΑ !!! ΤΟ ΠΡΟΣΩΠΟ ΤΗΣ ΧΡΟΝΙΑΣ ΠΟΥ ΦΕΥΓΕΙ\nΓΙΑ ΤΟΝ ΑΟ '' Η ΘΗΒΑ '' ΕΙΝΑΙ Ο ΠΡΟΠΟΝΗΤΗΣ ΤΟΥ ΤΑΚΗΣ ΠΛΑΤΗΣ !!!\nΠΟΥ ΦΕΤΟΣ ΤΟΝ ΟΔΗΓΕΙ ΜΕ ΥΠΕΡΗΧΗΤΙΚΗ ΤΑΧΥΤΗΤΑ ΠΡΟΣ ΝΤΑΜΠΛ !!! ΚΑΙ ΕΠΑΝΟΔΟ\nΣΤΗΝ Γ ' ΕΘΝΙΚΗ !!!\nΔΙΚΑΙΩΝΟΝΤΑΣ ΤΟΝ ΠΡΟΕΔΡΟ ΤΟΥ ΑΟ Η ΘΗΒΑ ΘΑΝΑΣΗ ΒΥΛΛΙΩΤΗ ΠΟΥ ΤΟΝ ΕΜΠΙΣΤΕΥΘΗΚΕ ΑΠΟ ΤΑ ΜΕΣΑ ΤΗΣ ΠΕΡΑΣΜΕΝΗΣ ΠΟΔΟΣΦΑΙΡΙΚΗΣ ΠΕΡΙΟΔΟΥ ΤΟΥ ΕΔΩΣΕ ΠΙΣΤΩΣΗ ΧΡΟΝΟΥ !!! ΚΑΙ ΦΕΤΟΣ Η ΟΜΑΔΑ ΔΡΕΠΕΙ ΚΑΡΠΟΥΣ !!!\nΑναρτήθηκε από agial στις 11:24 π.μ. Δεν υπάρχουν σχόλια:\nΕΥΧΕΣ ΑΠΟ ΤΟΝ ΣΥΛΛΟΓΟ ΠΑΛΑΙΜΑΧΩΝ ΠΟΔΟΣΦΑΙΡΙΣΤΩΝ ΤΟΥ ΑΟ '' Η ΘΗΒΑ '' !!!\nΑναρτήθηκε από agial στις 12:29 μ.μ. Δεν υπάρχουν σχόλια:\nΧΡΙΣΤΟΥΓΕΝΝΙΑΤΙΚΕΣ ΕΥΧΕΣ ΑΠΟ ΤΟ Δ.Σ. ΤΟΥ ΑΟ '' Η ΘΗΒΑ '' !!!\nΑναρτήθηκε από agial στις 11:40 π.μ. Δεν υπάρχουν σχόλια:\nΟ ΣΥΛΛΟΓΟΣ ΠΑΛΑΙΜΑΧΩΝ ΠΟΔΟΣΦΑΙΡΙΣΤΩΝ '' ΑΟ Η ΘΗΒΑ '' ΕΥΧΑΡΙΣΤΕΙ ΤΟ ΔΗΜΟΤΙΚΟ ΣΥΜΒΟΥΛΙΟ ΤΟΥ ΚΑΛΛΙΚΡΑΤΙΚΟΥ ΔΗΜΟΥ ΘΗΒΑΙΩΝ !!!\n'' ΑΟ Η ΘΗΒΑ ''\nΘήβα 14 Δεκεμβρίου 2014\nΤο Διοικητικό Συμβούλιο τού Συλλόγου Παλαιμάχων Ποδοσφαιριστών\nευχαριστεί το Δημοτικό Συμβούλιο τού Καλλικρατικού Δήμου Θηβαίων για την χορήγηση Γραφείων εντός τής Δημοτικής Αγοράς τής Θήβας , στα οποία θα συστεγαστεί και η σημερινή Ομάδα τού ΑΟ Η ΘΗΒΑ , η οποία με την Καταπληκτική της πορεία στο Πρωτάθλημα Ποδοσφαίρου τής Α' Ε.Π.Σ. Βοιωτίας , υπόσχεται κατάκτηση τού Πρωταθλήματος αλλά και τού 10 ου Κυπέλλου Ποδοσφαίρου Βοιωτίας , στην Ιστορία της και επάνοδο 10 Χρόνια μετά στην Γ ' Εθνική Κατηγορία Ποδοσφαίρου .\n*** Είμαστε υπερήφανοι για την Μεγάλη Ποδοσφαιρική Ομάδα τής Πόλης μας , τον ΑΟ Η ΘΗΒΑ μας !!! πού όπως και στο Ενδοξο Παρελθόν της με πολλές συμμετοχές\nσε Β ' ( 3 ) - Γ ' ( 6 ) - Δ ' ( 18 ) Εθνική Κατηγορία Ποδοσφαίρου\nέτσι και Σήμερα είναι έτοιμη να προβάλει καί πάλι την Πόλη μας με Ποδοσφαιρικές Επιτυχίες σε όλο το Πανελλήνιο !!!\nΚΑΛΑ & ΕΥΤΥΧΙΣΜΕΝΑ ΧΡΙΣΤΟΥΓΕΝΝΑ ΜΕ ΥΓΕΙΑ !!!\nΑναρτήθηκε από agial στις 3:02 π.μ. Δεν υπάρχουν σχόλια:\nΟΙ ΠΡΩΤΟΙ !!! '' ΧΡΥΣΟΙ ΧΟΡΗΓΟΙ '' ΤΗΣ ΧΡΙΣΤΟΥΓΕΝΝΙΑΤΙΚΗΣ ΧΟΡΟΕΣΠΕΡΙΔΑΣ ΤΟΥ ΑΟ Η ΘΗΒΑ !!!\nΟΙ ΠΡΩΤΟΙ '' ΧΡΥΣΟΙ ΧΟΡΗΓΟΙ '' ΤΗΣ ΧΟΡΟΕΣΠΕΡΙΔΑΣ ΤΟΥ ΑΟ Η ΘΗΒΑ ΣΤΙΣ 27 ΔΕΚΕΜΒΡΙΟΥ 2014 ΣΤΟ ΚΟΣΜΙΚΟ ΚΕΝΤΡΟ '' ΤΖΑΚΙ '' ΣΤΟΝ Σ.Σ. ΤΗΣ ΘΗΒΑΣ !!!\n1. COFFEE SHOP Πινδάρου 77 & Κέβητος Θήβα\n2. MOTEL Κεντρική Πλατεία Θήβας\n3. ΡΟΚΚΟΣ ΤOURS Πινδάρου 76 Θήβα\n4. ΨΗΤΟΠΟΛΕΙΟ ΦΙΛΟΚΛΗΣ Θήβα\n5. ΜΠΟΓΡΗΣ Καβείρων 36 Θήβα\n6. ΚΕΝΤΡΟ ΑΝΑΠΛΑΣΗΣ ΠΑΙΔΙΟΥ Θήβα\n7. ΔΗΜΟΠΟΥΛΟΣ Fashion store Επαμεινώνδα 38 Α Θήβα\n8. Elysee accessories Thiva Επαμεινώνδα 18 Θήβα\n9. ΑΓΝΙΑΔΗΣ ΣΠΟΡ Μπουφίδου 27 Λιβαδειά\n10. ΑΘΑΝΑΣΙΟΣ ΠΑΡ. ΒΥΛΛΙΩΤΗΣ BP\n11. ΚΟΣΜΙΚΟ ΚΕΝΤΡΟ '' ΤΟ ΤΖΑΚΙ '' Σ.Σ. ΘΗΒΑΣ\n*** ... Φίλοι Επιχειρηματίες τής Πόλης επενδύστε διαφημιστικά , δίπλα στην Ομάδας μας και τα οφέλη σας μέ μικρό κόστος θα είναι πολλαπλά !!!\n***Τό Διοικητικό Συμβούλιο τού ΑΟ Η ΘΗΒΑ ευχαριστεί τούς '' ΧΡΥΣΟΥΣ ΧΟΡΗΓΟΥΣ '' πού υποστηρίζουν την ερχόμενη ΧΟΡΟΕΣΠΕΡΙΔΑ τού Συλλόγου !!!\n*** Πληροφορίες : Δημήτρης Σοβατζής , Τηλ. 6973466592\nΑναρτήθηκε από agial στις 2:09 π.μ. Δεν υπάρχουν σχόλια:\n2015 ΕΥΧΕΣ !!! ΓΙΑ ΕΥΛΟΓΗΜΕΝΗ !!! ΚΑΛΗ ΧΡΟΝΙΑ !!!...\nΤΑΚΗΣ ΠΛΑΤΗΣ !!! ΤΟ ΠΡΟΣΩΠΟ ΤΗΣ ΧΡΟΝΙΑΣ ΓΙΑ ΤΟΝ ΑΟ...\nΕΥΧΕΣ ΑΠΟ ΤΟΝ ΣΥΛΛΟΓΟ ΠΑΛΑΙΜΑΧΩΝ ΠΟΔΟΣΦΑΙΡΙΣΤΩΝ ΤΟ...\nΧΡΙΣΤΟΥΓΕΝΝΙΑΤΙΚΕΣ ΕΥΧΕΣ ΑΠΟ ΤΟ Δ.Σ. ΤΟΥ ΑΟ '' Η ...\nΟΙ ΠΡΩΤΟΙ !!! '' ΧΡΥΣΟΙ ΧΟΡΗΓΟΙ '' ΤΗΣ ΧΡΙΣΤΟΥΓΕΝΝ...\nΜΑΓΝΗΤΙΖΕΙ !!! ΟΛΟ ΤΟN ΚΟΣΜΟ Η ΕΟΡΤΑΣΤΙΚΗ ΧΟΡΟΕ...


Φορολογική πολιτική: εργαλείο ή τροχοπέδη στην ανάπτυξη; - Ειδήσεις - νέα - Το Βήμα Online\nΦορολογική πολιτική: εργαλείο ή τροχοπέδη στην ανάπτυξη;\nΒασικός πυλώνας άρρηκτα συνδεδεμένος με την ανάπτυξη ο οποίος καθορίζει σε μέγιστο βαθμό την εύρυθμη λειτουργία ενός κράτους είναι αδιαμφισβήτητα η φορολογική πολιτική.\nΟποια κοινωνική παροχή, καθώς επίσης και η εκπλήρωση των υποχρεώσεων του κράτους τόσο στο εσωτερικό όσο και στο εξωτερικό, έχει σημείο αναφοράς στα έσοδα, τα οποία κατά κύριο λόγο προέρχονται από φόρους και τέλη.\nΤην τελευταία δεκαετία ο πολίτης με όποια ιδιότητα έχει (μισθωτός, συνταξιούχος, αγρότης, επαγγελματίας) βλέπει το εισόδημά του να φθίνει.\nΑντίθετα, διαπιστώνει ότι οι υποχρεώσεις του σε φόρους και ασφαλιστικές εισφορές αυξάνονται και παράλληλα μειώνονται επικίνδυνα οι παροχές της πολιτείας προς αυτόν, παροχές που έχουν να κάνουν με την υγεία, την παιδεία, την ασφάλεια, αν σταθούμε στις ανύπαρκτες περιπολίες και στις καταγγελίες των αστυνομικών για τις υποδομές που παρέχονται και έχουν ως αποτέλεσμα την έξαρση της εγκληματικότητας.\nΕτσι λοιπόν αναζητά ρυθμίσεις για τα χρέη του όχι μόνο στην Εφορία και στα ασφαλιστικά ταμεία αλλά και σε οργανισμούς που παρέχουν ρεύμα και τηλεπικοινωνίες καθώς και στα τραπεζικά ιδρύματα. Καλείται να δώσει λύση σε ένα πρόβλημα που φαντάζει άλυτο. Πώς είναι δυνατόν με το υπάρχον εισόδημα, που είναι μικρότερο από το περσινό, να καλύψει τις αυξημένες υποχρεώσεις αλλά να είναι και συνεπής στις όποιες ρυθμίσεις που έχει ενταχθεί γιατί το περσινό μεγαλύτερο εισόδημα δεν τον είχε καλύψει. Στη λογική αυτή λοιπόν είναι χρήσιμο να καταγράψουμε πραγματικά γεγονότα εν όψει της νέας χρονιάς που αναδεικνύουν τις παθογένειες και την έλλειψη σχεδιασμού της οικονομίας.\nΗ ομολογουμένως αυξημένη βεβαίωση φόρων δεν αποτυπώνεται και σε αντίστοιχη αύξηση των εισπράξεων, με αποτέλεσμα την ιλιγγιώδη αύξηση των ληξιπρόθεσμων χρεών προς το Δημόσιο. Αξίζει να σημειωθεί ότι από τα 9,08 δισ. ευρώ το 2000, δηλαδή πριν από την ένταξη της χώρας στην ΟΝΕ, τα ληξιπρόθεσμα διαμορφώθηκαν στα 32,45 δισ. το 2009, πριν από την έναρξη των μνημονίων, για να κλείσουν φέτος πάνω από τα 103 δισ.\nΗ αδυναμία είσπραξης των ληξιπροθέσμων δεν έχει να κάνει με τη βούληση είσπραξης αλλά με τη σύνθεση των οφειλετών γιατί από τον πίνακα προκύπτει ότι από τα 103 δισ. του συνόλου πάνω από τα 80 δισ. οφείλονται από το 0,15% των οφειλετών, όταν 3.450.000 ΑΦΜ, δηλαδή το 87,7% των οφειλετών, χρωστούν συνολικά μόνο 2,3 δισ. που αντιστοιχεί στο 2,4 % του συνόλου των ληξιπροθέσμων.\nΟι οφειλέτες που δημιουργούν τα πιο πάνω ληξιπρόθεσμα, από ένα εκατομμύριο το 2010 σήμερα έχουν ξεπεράσει τα 4,3 εκατομμύρια.\nΗ χώρα μας κατέχει την πρώτη θέση στην αναλογία εμμέσων και άμεσων φόρων. Οι έμμεσοι φόροι, που αποτελούν το 67% των εσόδων, είναι οι άδικοι φόροι που καταβάλλονται χωρίς να λαμβάνεται υπ’ όψιν το οικονομικό επίπεδο του καταναλωτή (καύσιμα, καπνικά προϊόντα, ΦΠΑ κ.λπ.).\nΤα τεκμήρια διαβίωσης που στην ουσία δηλώνουν αδυναμία ελέγχου της πολιτείας και που ευθύνονται για τον αποκλεισμό ευπαθών ομάδων από μερίσματα και επιδόματα καθώς επίσης και στη βεβαίωση φόρων σε πολίτες ακόμη και με μηδενικό εισόδημα, είναι διαμορφωμένα επάνω στα εισοδήματα του 2010.\nΟι φόροι περιουσίας που καταγράφουν αύξηση 403% την τελευταία δεκαετία σε συνδυασμό με την αύξηση των αντικειμενικών αξιών έχουν ως αποτέλεσμα οι αποποιήσεις κληρονομιάς από 29.199 που ήταν το 2013 να αναμένονται φέτος να προσεγγίζουν ή και να ξεπεράσουν τις 200.000.\nΣε όλα αυτά εάν προσθέσουμε τους πειραματισμούς και τις συχνές αλλαγές του φορολογικού και ασφαλιστικού πλαισίου, την υλοποίηση των δικαστικών αποφάσεων που δικαιώνουν μεγάλες κοινωνικές ομάδες (συνταξιούχοι, υπάλληλοι δημόσιου και ιδιωτικού τομέα, επαγγελματίες κ.λπ.) που είχαν προσφύγει και ζητούσαν να χαρακτηριστούν ως αντισυνταγματικές οι περικοπές σε μισθούς, επιδόματα και συντάξεις, την υποβάθμιση του φοροεισπρακτικού μηχανισμού και την προεκλογική περίοδο που ξεκίνησε και γνωρίζουμε ότι πάντα δημιουργεί χαλαρότητα, τότε δυστυχώς αντιλαμβανόμαστε και το δύσκολο περιβάλλον που διαμορφώνεται αλλά και την έλλειψη προτάσεων και σχεδίων που θα μας κάνουν να αισιοδοξούμε.\nΟ κ. Γιάννης Χαντζησαλάτας είναι εκπρόσωπος των εφοριακών Αττικής και μέλος της Πανελλήνιας Ομοσπονδίας Εργαζομένων ΔΟΥ.


ΔΟΞΑ ΤΩ ΘΕΩ : ΤΟ ΕΥΑΓΓΕΛΙΟ ΤΗΣ ΚΥΡΙΑΚΗΣ 1 ΙΟΥΛΙΟΥ ΣΤΑ ΝΕΑ ΕΛΛΗΝΙΚΑ\nΤΟ ΕΥΑΓΓΕΛΙΟ ΤΗΣ ΚΥΡΙΑΚΗΣ 1 ΙΟΥΛΙΟΥ ΣΤΑ ΝΕΑ ΕΛΛΗΝΙΚΑ\nΕκείνο τόν καιρό, μόλις μπήκε ο ᾿Ιησούς στήν Καπερναούμ, τόν πλησίασε ένας εκατόνταρχος καί τόν παρακαλούσε μ᾿ αυτά τά λόγια• «Κύριε, ο δούλος μου είναι κατάκοιτος στό σπίτι, παράλυτος, καί υποφέρει φοβερά». ῾Ο ᾿Ιησούς τού λέει• «᾿Εγώ θά έρθω καί θά τόν θεραπεύσω». ῾Ο εκατόνταρχος τού αποκρίθηκε• «Κύριε, δέν είμαι άξιος νά σέ δεχτώ στό σπίτι μου• πές όμως μόνον ένα λόγο, καί θά γιατρευτεί ο δούλος μου.\nΕίμαι κι εγώ άνθρωπος κάτω από εξουσία, καί έχω στρατιώτες στή διοίκησή μου• λέω στόν ένα “πήγαινε” καί πηγαίνει, καί στόν άλλο “έλα” καί έρχεται, καί στόν δούλο μου “κάνε αυτό” καί τό κάνει». ῞Οταν τόν άκουσε ο ᾿Ιησούς, θαύμασε καί είπε σ᾿ όσους τόν ακολουθούσαν• «Σάς βεβαιώνω πώς τόση πίστη ούτε ανάμεσα στούς ᾿Ισραηλίτες δέν βρήκα.\nΚαί σάς λέω πώς θά ᾿ρθουν πολλοί από ανατολή καί δύση καί θά καθίσουν μαζί μέ τόν ᾿Αβραάμ, τόν ᾿Ισαάκ καί τόν ᾿Ιακώβ στό τραπέζι τής βασιλείας τών ουρανών, ενώ οι κληρονόμοι τής βασιλείας θά πεταχτούν έξω στό σκοτάδι• εκεί θά κλαίνε, καί θά τρίζουν τά δόντια τους». ῞Υστερα είπε στόν εκατόνταρχο ο ᾿Ιησούς• «Πήγαινε, κι άς γίνει αυτό πού πίστεψες». Καί γιατρεύτηκε ο δούλος εκείνη τήν ώρα.\nΕτικέτες Αρχική Σελίδα, διαφορα, Εικόνες, ΤΟ ΕΥΑΓΓΕΛΙΟ ΤΗΣ ΚΥΡΙΑΚΗΣ 1 ΙΟΥΛΙΟΥ ΣΤΑ ΝΕΑ ΕΛΛΗΝΙΚΑ